Jendetza elkartu da Bilbon, eta istiluak izan dira | Kirola | Berria\nJendetza elkartu da Bilbon, eta istiluak izan dira\nErtzaintza jendea sakabanatzen hasi da, eta zaleek edukiontzi batzuk erre dituzte. Suhiltzaileek itzali dituzte suteak, eta jendeak festa giroan jarraitu du. Ikusi hemen eguneko argazki bilduma.\nMikel Orbañanos - Gotzon Hermosilla -\n2021eko apirilak 3 16:24\nGoiza lasaia izan da, baina giroa berotu egin da arratsaldean. Bilbon, Poza kalean, tentsioa handitu egin da 16:00etatik aurrera, milaka zale elkartu baitira festa giroan. Horietako askok ez zeukaten maskara jantzita, eta ez dute elkarren arteko tarterik zaindu. Udaltzainek trafikoa eten dute, kalea jende gainezkoa baitzegoen. Istiluak izan dituzte ertzainekin; emakume bat ospitalera eraman dute, botilakada batek eragin dizkion zauriengatik. Zaleak sakabanatzen hasi dira, eta haiek edukiontzi batzuk erre dituzte. Suhiltzaileek itzali dute sua, eta berriz ere festa giroa izan da nagusi kalean. Milaka zale egon dira kantuan eta edanean, tabernak itxi dituzten arte.\nDena dela, gutxi iraun dute istiluek; 18:00 alderako ertzainak urrundu egin dira jendetzatik. Orduz geroztik, giroa Poza kalearen eta Areiltza doktorearen zumarkalearen arteko bidegurutzean egon da gorien. 300 bat gazte elkartu dira han, eta zalaparta eragin dute. Gainontzean, Poza kaleak jendez bete-beteta jarraitu du, baina edanean aritu dira denak, giro lasaiagoan.\nJuan Mari Aburto Bilboko alkateak «zentzuz» jokatzeko eskatu die istiluetan parte hartu duten «astakirtenei». «Eta COVIDagatik edo finalaz ezin gozatuagatik sufritzen duten familiak, zer?», idatzi du Twitterren. «Ez duzue ordezkatzen ez Athleticen ez gure hiriaren baliorik», esan die.\nPoza kalearen eta Areiltza zumarkalearen arteko bidegurutzea, oraintxe @berria pic.twitter.com/J40Yv8Ai5H\n— Gotzon Hermosilla (@GotzonH) April 3, 2021\nGoizean goizetik izan da giroa kaleetan, nahiz eta irudi horien oso bestelakoak izan diren Bilbon eta Donostian. Hiri horien erdiguneetako kaleetan giro handia izan da, eta txikienetatik hasi eta helduenekin buka denek bizi izan dute final atariko giroa. Txuri-urdinez eta zuri-gorriz jantzi dituzte kaleak.\nDonostia txuri-urdinez are gehiago jantzi da gaur, Reala hiriko talde kutunari hauspoa eta berotasuna helarazteko asmoz, distantziak distantzia. Goizeko lehen orduetan bulebarrean jende handirik ez zebilen; bai, ordea, hornitzaileen furgonetak hara eta hona tabernetako biltegiak kargatzen. Eurentzat ere gaurkoa ez zen edozein egun.\nLedesma kalean giro ona eta Athleticen ereserkia tabernetako borgorailuetatik @berria #FinalBatBatera pic.twitter.com/4y9K8H520i\nGiroa epeldu ahala, zale txuri-urdinak hiriko erdigunera gerturatzen hasi dira, apurka-apurka. Realeko denda ofizialaren atarian, esaterako, ilarak luzeak zeuden. Saltokiko atezaina ere «harrituta» zegoen bere bi begiekin ikusten zuenarekin. «Horrelakorik ez dut ikusi». Helduak, gazteak, familiak denetarik zeuden zain, hala nola Maitane Oñatikoa (Gipuzkoa). «Seme-alabei Realeko elastikoa erosi nahi nien, baina esan digutenez, amaitu egin dira. Ea gutxienez, banderaren bat edo lortzen dugun», esan du umoretsu. Bitartean, dendatik atera berri dira Iñigo eta haren familia osoa, denak Realeko elastikoa soinean jantzia zutela. Hark azaldu duenez, txikitatik errotua dute sentimendu txuri-urdina. «Seme-alabak futbolzale amorratuak ditut». Azpeititik (Gipuzkoa) Gipuzkoako hiriburura joan dira, «goiz-pasa». Gaurko final handirako Iñigoren nahia «partida irabaztea eta ahalik eta gutxiena sufritzea» da.\nParte Zaharrean jendearen joan-etorria handituz zihoan. Kolore txuri-urdinez atonduta zeuden tabernak, etxeetako balkoiak, arropa dendak guztiek zuten elementu bizigarriren bat. Baina Realaren koloreak bakarrik ez dira ikusi karriketan. Jose Anjel, Pilar eta Angela bilbotarrak Athleticen elastikoarekin eta bufandarekin mokaduren bat jaten ari ziren ardoarekin lagunduta Martinez tabernan. «Modu ezberdin batean ospatu nahi genuen eguna, eta Donostiara joatea pentsatu dugu. Errespetu osoz begiratzen gaituzte. Ez dago arazorik». Lasai bai, baina partidarako «oso urduri» zeudela ez dute ezkutatu. «Nola edo hala irabazi egin behar dugu, eta Kopa Bilbora ekarri».\nGoizak aurrera egin ahala, giroa badoa berotzen, apurka-apurka. #FinalBatBatera @berria pic.twitter.com/O4wxXD1YRY\n— Mikel O. Iribar (@mikelorba) April 3, 2021\nBilbo zuri-gorriz esnatu da, eta goizak aurrera egin ahala, giroa ere berotuz joan da. Eguerdi aldera jende asko ibili da Zazpikaleetan, Poza kalean, Ledesman eta ohiko gainerako lekuetan. Plaza Barrian eta Areatzan, esaterako, giroa familiartekoagoa zen: sendi osoak ikusten ziren, den-denak zuri-gorriz jantzita, umeak Zazpikaleetako zapata denda batek jarritako trapuzko lehoiaren ondoan argazkiak egiten, eta abarretan. Terrazetan, berriz, giroa beroagoa zen, beste final batzuetan baino neurritsuagoa baina alaia azken finean.\nGazte asko zegoen tabernetako terrazetan, lasai antzean baina noizean behin kantuan eta Athleticen aldeko oihuak eginez. Futbolzaleak ez direnak ere bai: «Hobe horko horri galdetzen badiozu, nik futbolaz ez dakit ezer», erantzun du Athleticen tapauka lepoan daraman mutil batek, kazetariari muzin eginez. «Gaur egun berezia da», azaldu du Saray Merino bilbotarrak, «eta argi dago arduraz jokatu behar dugula eta murrizketa batzuk badaudela, baina disfrutatzeko eguna ere bada gaurkoa».\nHaren ustez, Athleticek irabaziko du gaurkoan, eta bi aste barru egitekoa den beste finalean ere bai, «hori zailagoa izango den arren; amestea libre da». Partida etxean ikusiko du: «Aukeran, nahiago nukeen Poza kaleko tabernaren batean ikustea, baina etxean ikustea ere ez da plan txarra».\nEta gutxi izan badira ere, Realeko zaleak ere ibili dira Bilboko kaleetan, elastiko eta tapauka txuri-urdinak soinean. Julian Eizmendi eta beste hiru azpeitiar bost egun pasatzen ari dira Bilbon: «Gaztetan nik hemen ikasi nuen, Sarrikon, eta pandemiako murrizketak direla eta, plan hau aukeratu genuen».\nRealaren elastiko eta ikurrak daramatzaten, eta horietako bat, oso berezia: «Athleticek kopa asko dauzka, eta guk bakarra, baina bufanda hau 1987koa da, Zaragozan (Espainia) irabazitako kopa hartakoa. Gaur bigarrena izan dadila!». Dioenez, Bilbon ez dute inolako arazorik izan: «Batzuek agurtu egiten gaituzte ikusten gaituztenean. Badirudi ez dela oso ohikoa hemen Realaren elastikoak ikustea». Pronostikoa eskatuta, Eizmendik ez du zalantzarik: «%50ean egongo da, baina nire iragarpena da 2-1 Realaren alde».\nBi taldeetako zaleak bildu dira taberna honetan. Realekoak dira gehienak, eta giroan nabari da hori. @berria pic.twitter.com/bqlCZL9xDn\n— J. Ander De la Hoz (@delarregi) April 3, 2021\nAndaluzian ere bada giroa. Hango zale zuri-gorri eta txuri-urdunek sortu dute giroa goizean zehar. Irudi bereziak ikusi ahal izan dira. Adibidez, Sevillako Oscar de Marcois Peñakoek ontzi bat alokatu, eta Guadalquivir ibaitik ibili dira, gabarra bat balitz bezala. Bidaiatxoa amaitu ostean, Athleticen hotelera ingurura joan dira, eta justu jokalari zuri-gorriak goizeko osteratxotik bueltatzen ari ziren momentua izan da. Orduan, zaleen animoak entzun ahal izan dituzte jokalariek. Realaren kasuan, tantaka bada ere zale txuri-urdinak inguratu dira Realaren hotelera, eta han irten dira, adibidez, espedizio txuri-urdinarekin dauden Roberto Lopez Ufarte eta Luis Arkonada zaleak agurtzera. Arratsaldean dute ordua txuri-urdinak erdigunean, eta ondoren Cartujara inguratuko dira. Izan ere, handik gertu du egoitza Realaren zale talde nagusia.\nAnimoso Sevillako athleticzaleak. Itsasontzira doaz. @berria pic.twitter.com/J64YSGlQUm\n— Imanol Magro (@Imagreto) April 3, 2021\nMikel Orbañanos - Gotzon Hermosilla


Tutoretza txantiloia by Talde Lana - issuu\nTUTORETZA-PLANA Nekane Caballero, Leire Carrillo eta Ainara Aizpurua\n1. SARRERA Tutoretza orduak ezinbestekoak direla iruditzen zaigu eta ez zaio behar besteko balioa ematen. Horregatik, jarraian tutoretza plan bat burutu dugu eta bertan hainbat jarduera eta gomendio azaldu ditugu irakasle garenerako praktikan jartzeko. Tutoretza\nemozionala. Honekin, haurren garapen emozionala sustatzea proposatzen dugu, ikasleak ezagutza eta konpetentzia emozionaletan trebatuz, bizitza pertsonal eta profesional arrakastatsu bat izan dezaten eta osasun eta elkarbizitzari dagokionez ere ongizatea eta zoriontasuna lor dezaten. Lehen hezkuntzako 1.zikloko haurrekin lantzea erabaki dugu, 2.mailan zehazki 7-8 urte bitarteko neska mutilekin. Adimen emozionalaren inguruan arituko gara. Emozioen inguruan gehienbat. Horregatik, egokiena adin hauetako\nesperientzia gehiago bizi izan, adierazterako orduan zailtasun handiagoak izango dituztela iruditzen zaigu, gehiago lotsatu daitezke. Beraz, adin hau egokia eta baliagarria iruditu zaigu gure jarduerak burutzeko.\n2. ZER DA TUTORETZA EGITEA GURETZAT Tutoretzak\nkideak elkar hobeto ezagutzeko erabiltzen diren klaseak dira\nbaita irakaslea modu pertsonalagoan eta ez soilik aditu bezala. Guretzako helburua arazoak planteatzea eta denen artean konpontzea da, giro ona sustatuz. Horretaz gain, curriculumean zehazturik ez dagoena giro egoki batean lantzeko aukera ematen digu tutoretzak. Ikasle bakoitzari bere sentimendu nahiz emozioak azaltzeko aukera eskainiz eta elkar hobeto ezagutzeko eta elkarren arteko konfiantza areagotzeko helburu duten jarduerak burutuz, ikasleen arteko kohesioa eta giro egokia sustatuko dugu.\n3. ZEINTZUK DIRA TUTOREAREN FUNTZIOAK\n3.1. FAMILIEI DAGOKIONEZ\n- Familiekin etengabeko harremanetan egotea. - Banakako hezkuntza prozesuari buruzko informazioa ematea eta lankidetza bilatzea. - Ikaslea eta bere testuinguru sozio-familiarra hobeto ezagutzeko familiak eman dezakeen informazioa biltzea. -Bere tutoretzapeko ikasleen gurasoei ikastetxearen eta hezkuntza-etaparen ezagutza erraztea. - Gurasoei honako alderdi hauei buruzko aholkuak ematea: ikaskuntza eta portaera\nikasketen antolaketa eta plangintzaâ€Ś\n- Ikasle bakoitzaren lan akademikoa zuzentzea taldean modu positiboan eragiteko. Ikasteko prozesu osoa kontrolatzea. - Hezkuntza-behar bereziak dituzten ikasleak kontrolatzea eta zaintzea. - Ikaslearen ikaskuntzaren alderdiak ebaluatzea eta jarraipena egitea. Ebaluazioaz arduratzea. -\nIkasleen behar indibidualei erantzutea eta beharrezkoa denean laguntza\neskatzea. - Ikasleei une larrietan aholkuak ematea. - Ikastetxean eta kideen taldean ongi integratzen laguntzea eta ikastetxeko jardueretan partaidetza sustatzea. - Ikasleen auto-ezagutza erraztea. - Ikasleen eskaerak, kezkak, kexak, etab bideratzea.\nhoriekiko lotura izatea.\n- tutoretza planaz informatzea, adostea eta garatzea, bertatik eratorritako jardueretan eskolari, pertsonari nahiz lanbideari dagokionez inplikatuz. -\ninformazioa trukatzea. - Bere taldeko ikasleen ebaluazio-prozesua koordinatzea. -\n1. Bakoitzaren ezaugarri guztien onarpena bultzatzea 2. Ikaslearen garapen integrala sustatzea. 3.\nezagutzen ikasi eta hauek erregulatzeko trebetasunak garatzea. 4. Ongizate pertsonal eta sozialerako bizi-trebetasunak (auto-motibazioa, jarrera positiboa, pertsonarteko harremanakâ€Ś) garatzea.\nGuk proposatu ditugun jarduera guztiak taldean egitekoak dira. Talde giroa sustatzea ezinbestekoa dela iruditzen zaigulako. Honela, ohiko lagunez aparte horrenbeste ezagutzen ez dituzten klase kideak ezagutzeko eta haiekin harremanetan jartzeko aukera paregabea da. Tutoreak, elkarrekin bizitzeko beharrezkoak diren baloreak erakutsiko dizkie haurrei eta jarduera hauen bidez landu eta praktikan jarri ahal izango dituzte.\nerrespetatuko dira. Jarduera hauen bidez, egunerokotasunean erreprimitzen dituzten emozio eta sentimenduak azaleratzeko aukera izango dute, nahiz eta hitzez azaldu nahi ez izan, kasu horietan, ariketen bidez lortuko dugu haur guztien emozioak kanporatzea.\n4.3.1. JARDUERAK FAMILIA EDO LEGEZKO TUTOREEI LOTUTA\n- Kurtso hasieran, tutoreak ikasle guztien gurasoekin bilduko dira eta ikasturtean zehar burutuko diren ekintzen, jardueren eta landuko diren gaien\nkurtsoaren inguruan izan ditzaketen zalantzak azaldu eta tutoreek zalantza horiek\ntutorearekin kontaktuan jartzeko korreo elektronikoa, telefono zenbakia etab, zein den azalduko die gurasoei, edozein kontu edo kezka izanez gero tutorearekin harremanetan era zuzenean jar daitezen. Bestalde, tutoreak proposatuko die koaderno bat eskura dezaten eta bertan haurraren etxeko jarrera, ikasgaiekiko zailtasunak eta zalantzak idatzi ditzaten hurrengo bilerara begira idatzitakoa elkar jartzeko.\n- Kurtso erdialdean, lehen esan bezala, tutore bakoitza haur bakoitzaren gurasoekin bilduko da eta koadernoan idatziriko kontuen inguruan arituko 5\ndira. Honela, irakasleak haurra hobeto ezagutu ahal izango du, ikuspegi globalago bat lortuko baitu, eskolaz kanpo duen jarreraz eta portaeraz ohartuko\nkognitiboaren, sozialaren, emozionalaren inguruan azalpenak emango dizkie gurasoei.\n- Kurtso amaieran, berriro ere tutorea guraso guztiekin bilduko da eta bertan, kurtso osoaren ebaluazio orokor bat egingo du. Honetaz gain, oporretan haurrek zer egin dezaketen eta zailtasunak izan dituzten gaiak nola landu azalduko die. Gainera, eskolan bertan oporrek irauten duten hiru hilabete horietan zehar antolatuko diren ekintzen berri emango die.\n-Kurtsoa hasi baino lehen, tutore bakoitza izango dituen haurren informeak jasoko ditu. Horretarako, haur horiek aurreko urtean izandako tutorearekin elkartuko da eta honek, haur bakoitzaren prozesua azalduko dio, honela tutore berriak ikasleak hobeto ezagutu ahal izango ditu. - Kurtso hasieran, klaustroa elkartuko da eta haurrak ebaluatzeko zein irizpide jarraituko dituzten adostuko dituzte baita ekintzen antolamendua ere. Honetaz gain, jarduera berriak eta lehengo urtearekin alderatuta, zein akats izan zituzten eta zertan hobeto adostuko dute. Irakasle bat berria izanez gero, eskolaren dinamika, antolaketa eta funtzionamendua nolakoa den adieraziko zaio. - Astean ordu batzuk edukiko dituzte libre eta ordu hauetan, irakasle batek gelan arazoren bat izanez gero, beste irakasleen ikuspuntua jakin ahal izango du eta egoera horietan, bakoitzak nola jokatuko zukeen adieraziko die arazoak dituen irakasleari. Arazorik egon ezean, ordu hauek, irakasleek elkar hobeto ezagutzeko erabili daitezke baita materiala prestatzeko eta antolatzeko ere.\n-Kurtso amaieran, klaustroa berriro ere bilduko da eta kurtsoa nola joan den eta bakoitzak ebaluazio txiki bat egingo du. Nola sentitu den, zein arazo izan dituen.. adieraziz. Bileran adierazitako informazio guztia amaieran akta batean idatziko da. Honetaz gain, bilera honetan, kurtso amaierako notak jartzeko aukera izango dute eta bakoitzaren iritzi eta usteak elkar jarriko dituzte. Egoera hauetaz gain, tutoreren batek gurasoekin bilera izanez gero, haur horri klasea ematen dion irakasle bakoitzarekin bilduko da eta beraien iritzia eta aholkuak jasoko ditu.\nBAKARRA ETA BEREZIA NAIZ\nHELBURUA: Batetik, norbere burua ezagutzea eta maitatzea eta bestetik, paregabeak eta desberdinak garela konturatzea eta onartzea. DENBORA: 60 minutu. BEHARREZKO BALIABIDEAK: fitxak eta margoak. GARAPENA:\nIkasleei beraien argazki bat ekartzea eskatuko diegu. Gorputz\nosoko argazkia izan beharko da. Bakoitzak,\nezaugarri fisikoak kontuan hartuz (begiak, sudurra, eta abar). Komenigarria da\nOndoren, ikasle bakoitzak izaera aldetik dituen ezaugarriak aipatuko ditu. Horretarako,\nirakasleak ezaugarri jakin batzuk idatziko ditu arbelean:\neskuzabala, lagun ona, alaiaâ€Ś Talde handian gure arteko ezberdintasunei buruz hitz egingo dugu, guztiak ezberdinak\n(hausnarketa prozesuan, irakasleak gure burua maitatzearen garrantzia azpimarratu beharko luke). Zer gertatuko litzateke denok berdinak izango bagina? Bukatzeko, ikasle bakoitzak bere alderdi on bat aipatuko dio ezkerrean duen ikasleari.\nNIRE BURUAREKIN POZIK EGON NAITEKE\nsentimenduak ditugula konturatzea. DENBORA: 60 minutu BEHARREZKO BALIABIDEAK: Lorea, margoak eta guraizeak. GARAPENA:\nIrakasleak musika alaia jarriko du gelan. Ikasleei zer nolako\nemozioa sortarazi dien galdetuko die. Kasu honetan, alaitasuna izango da. Ondoren, irakasleak ikasleei galdetuko die pozik daudenean emozio hori gorputzaren bidez nola adierazten duten. Ikasle bakoitzak, lore baten marrazkia duen kartulina batean, lorearen erdian â€œpozikâ€? hitza idatziko du. Ondoren, petalo bakoitzean idatziko du noiz edo zein egoeretan sentitzen diren pozik. Borobilean eseriko gara, eta ikasle bakoitzari bere lorean idatzi duena ozenki irakurtzeko aukera emango diogu. Bukatzeko, lorea apaindu eta zintzilika dezakegu. Beste musika bat erabilita, beste sentimendu batzuk sortarazi ditzakegu: lotsa, beldurra... Lore ezberdinak osatuz. Lorearen petaloetan ateratako erantzun guztiak onartuko ditugu, ikasleek ideia guztiak errespetatu behar direla ikus dezaten.\n3.SAIOA: BIKOTEAK AURKITU\nHELBURUA: Emozio ezberdinak ezagutu eta identifikatzea. DENBORA: 60 minutu. BEHARREZKO BALIABIDEAK: Txartelak GARAPENA: Ikasle bakoitzari, sentimendu baten izena idatzita izango duen txartela emango diogu, hala nola: tristura, poza, beldurra edo maitasuna. Emozio hauek errepikatuta egongo dira. Hau da, 20 ikasle badira, emozio bakoitzeko 5 txartel izango ditugu (kontuan izan behar dugu talde kopurua bakoitia denean taldeetako bat hiru ikaslez osatuko dela). Ondoren, ikasleak tokatu zaion emozioa adierazi beharko du gorputz-atalak erabiliz. Hori egin eta gero, bere emozio bera duen bikotea bilatu beharko du. Hura topatzean, binaka jarriko dira eta emozioa elkarrekin adieraziko dute. (Ariketa egiten duten bitartean, komenigarria izango litzateke musika lasaia jartzea.) Bukatzeko, borobilean eseriko dira, eta ariketa egitean nola sentitu diren adieraziko dute.\nGustatu zaizue? Erraz egin duzue? Eta antzeko galderak\negingo dizkiegu. Ariketa honetan, ikasleei asko kostatzen zaie hausnarketa egitea; beraz, irakasleak ezinbesteko zeregina izango du galderak eginez, ikasleak entzunez...\n4.SAIOA: GURE ASTIALDIA ANTOLATZEN DUGU HELBURUA:\nbanaketaz konturatzea eta denboraren antolamenduan pentsatzea. DENBORA: Ordu-laurden inguru. BEHARREZKO BALIABIDEAK: Koadernoa GARAPENA: Eskolaz kanpoko ordutegiari buruz hitz egingo dute ikasleek. Ordutegia ongi antolatuta badago, etxeko lanak, kirolak, eskolaz kanpoko jarduerak eta abar egiteko, telebista ikusteko edo jolasteko astia izango 9\nOndoren, tutoretza-orduan aztertuko dugu eta denon artean ordutegien balioespena egingo dugu (ea orekatua edo errealista den...).\n5.SAIOA: ETENGABEKO DANTZA\nnorbere burua ezagutzea eta maitatzea eta bestetik,\nparegabeak eta desberdinak garela konturatzea eta onartzea. DENBORA: 30 minutu. BEHARREZKO BALIABIDEAK: Kasetea eta zinta. GARAPENA: Irakasleak musika jarriko duela esango die ikasleei. Musika entzutean dantzatzen hasiko dira ikasleak, musikaren erritmoa mantenduz. Une\nkirolari onak,eta abar. Une horretan irakasleak musika itzaliko du eta ezaugarri hori dutenak irakaslearen eskuinean jarriko dira. Beste guztiak geldirik geratuko dira beren tokian. Berriro musika piztu eta ikasleak dantzatzen\nBukatzeko, borobil batean jarriko gara, atera diren ezaugarriez hitz egingo dugu eta ikasleei besteren bat bururatu zaien galdetuko diegu.\n6.SAIOA: EMOZIOAK ASMATUKO DITUGU GARAPENA: Besteen emozioez eta sentimenduez eta gorputzaren hizkuntzaz jabetzea. DENBORA: 60 minutu. BEHARREZKO BALIABIDEAK: Papera, arkatza eta kutxa. GARAPENA: Egoera hauek edo beste batzuk hartuko ditugu kontuan: -Denbora luzez aritu zara etxeko lanak egiten, eta gero, lan horien bila joan zarenean, norbaitek apurtu egin dizkizula konturatu zara. -Zure familiako norbait oso gaixorik dago.\n-Bakarrik geratu zara etxean. -Gurasoekin bidaiatzera zoaz. Egoerak kartulina ezberdinetan idatzi, moztu eta kaxa batean sartuko ditugu. Ondoren, ikasleak kaxatik kartulina bat aterako du ausaz, eta aurpegia eta gorputza erabiliz, mimika eginez, egoera hori antzeztuko du. Bitartean, beste ikasleek asmatu egin beharko dute antzezten ari den egoera hori. Asmatzen duenak txanda hartu eta hurrengo egoera antzeztuko du. Bukatzeko, borobil batean, egoera ezberdinez hitz egingo dugu. Zer sentitu duten, zer nolako emozioak sortu dizkien eta abar galdetuko diegu.\nHELBURUA: Emozioak era egokian bideratzen ikastea, emozioak onartzea eta emozioak erregulatzea. DENBORA:60 minutu. BEHARREZKO BALIABIDEAK: kartulina eta margoak (gorria eta berdea).\nGARAPENA: Ikasle bakoitzak kartulinazko bi semaforo egingo ditu: semaforo gorria eta semaforo berdea. Ondoren, borobil batean, zenbait egoera azalduko dizkiegu ikasleei, eta arbelean idatziko ditugu. Honakoak izan daitezke egoerak: - Nire anaiak jostailua kendu dit eskatu gabe. - Nire anaiak barre egin dit. 11\n- Amak nireak diren paper batzuk bota dizkit zakarrontzira. - Nire lagunak ez dit baloiarekin jolasten uzten. Egoera horien aurrean jokatzeko alternatiba ezberdinak aipatuko dituzte. Desegokiak badira, semaforo gorria altxatuko dugu, eta egokiak badira, berriz, semaforo berdea. Arbelean, egoera jakin baten aurrean jokatzeko pentsa ditzakegun alternatiba egoki guztiak jarriko ditugu denon artean, aukera desberdinak daudela ohar daitezen. Alternatiba desegokiak baztertu egin behar ditugu, guretzako kaltegarria dela azpimarratuz.\nNOLA IKUSTEN NAUTE? HELBURUA: Gure buruaren ezagutza garatzea besteen iritziaren bitartez. Norbere ezaugarri positiboak baloratzea eta behaketaren gaitasuna lantzea. DENBORA: 60 minutu. BEHARREZKO BALIABIDEAK: Arkatza, kartulinazko fitxak, zeloa. GARAPENA:Irakasleak ezaugarrien fitxa bana emango dio ikasle bakoitzari. Fitxak\nezaugarri ezberdinak adieraziko ditu,\neta ezaugarri bakoitzaren\nondoan dagokion marrazkia izango du. Fitxan, ikasle bakoitzak bere izena jarriko du eta irakasleak bizkarrean zintzilikatuko dio zeloa erabiliz. Ikasleak sakabanatu egingo dira gelan, boligrafoa eskutan dutela. Ondoren, ikasle bakoitzak ezaugarri adierazgarriena X batekin markatuko die beste ikasleei\nguztien fitxek X bat izan arte. Fitxa beteta dutenean, borobil batean jarriko gara eta bost minutu emango dizkiegu idatzi dietena ikus dezaten. Bukaeran, gogoeta egingo dugu: Zertaz konturatu naiz? Gustatu al zait? Zer da nire ikaskideek niri jartzea nahiko nukeena eta jarri ez didatena? Lagunek ni naizen bezala ikusten naute?\n9.SAIOA: BOTILAK KOLOREZTATUZ\nHELBURUA: - Emozio bakoitzak intentsitate desberdinak dituela jabetzea. - Denok emozio berdinak sentitzen ditugula ikastea. - Intentsitate desberdinak sortarazten dituen egoerak aztertzea.\nDENBORA: 60 minutu. BEHARREZKO BALIABIDEAK: Botila, ura, margoa eta orria. GARAPENA:Emozioak aukeratuko ditugu (oinarrizko emozioak: haserrea, poza, tristuraâ€Ś) eta kolore jakin bat emango diogu emozio bakoitzari. Ondoren, emozio horietako bat aukeratuko dugu, haserrea adibidez (kolore beltza emango diogu); gela lau taldetan banatuko dugu eta bakoitzari botila bat ur emango diogu. Talde bakoitzak margo\ndesberdinak lortuz. Borobilean eseriko gara eta denon artean komentatuko dugu botila ezberdinek kolore intentsitate ezberdina dutela, eta hori bera gertatzen dela emozioekin. Hau da, denok sentitzen ditugula emozioak, baina intentsitate desberdinekin. Bukatzeko, orri bana entregatuko diegu ikasleei, eta emozio intentsitate hori zein egoeratan sentitzen duten idatziko dute. Bukatzen dutenean, elkarrekin komentatuko dugu.\n5. DENBORALIZAZIOA Ordutegia begiratuta, ostiralero ordu eta erdi jardungo dugu tutoretza saioan. Hasieran, jardueren helburuak zeintzuk diren eta zertarako egingo dugun jarduera hori azalduko diegu haurrei, ondoren, jarduera burutuko dugu eta azkeneko 30-15 minutuetan, taldekide guztiak borobilean elkartu eta jardueraren inguruko ebaluazio txiki bat egingo dugu.\n10:00 10:0011:00 11:30-\nSaio bakoitzean, ikasleak jarduera egiten ari diren bitartean, tutoreak arreta handiz haurrek jardueraren aurrean duten jarrera behatuko du. Behaketa honen bidez, irakasleak bere ikasle bakoitza egoera desberdinen aurrean nola sentitzen den ikusiz, haurra hobeto ezagutu ahal izango du. Behaketa honetan zehar, tutoreak ohikoa ez den gertaera edo egoeraren bat ikusten badu, bere koadernoan idatziko du eta hurrengo saioetan ez ohikoa den jarrera bera errepikatzen dela ikusiz gero, gainontzeko irakasleekin hitz egin, iritzi desberdinak jaso eta beharrezkoa baldin\nelkartuko da egoera azaltzeko. Jarduera amaitu ondoren, tutorea ikasleekin borobilean eseriko da eta hainbat galdera egingo dizkie (nola sentitu zarete?, ondo pasa al duzue?, zer sentitu duzue?, errepikatuko al zenuke?). Haurrek beren esperientzietan oinarrituz, gainontzeko kideei bere iritzia azalduko die. Jarduera bakoitza burutu ondoren, tutoreak, taldeak orokorrean jarduera horren aurrean izan duen jarrera, giroa, partaidetza-maila.. ebaluatzeko galdetegi bat beteko du.\nAzkenik, tutoreak jardueran zehar bere burua nola ikusi duen ebaluatu eta horren\nasmoak eta helburuak ea bete diren, zein zailtasun izan dituzten haurrek eta hurrengo baterako nola hobetuko lukeen pentsatu eta hausnartu ondoren, ateratzen dituen ondorioak bere koadernoan idatziko ditu. Azkenik,\ntaldearekin bizi izandakoa azalduko die besteei eta elkarren artean, beste baterako hobetu beharreko aspektuak landuko dituzte.\n7. BIBLIOGRAFIA HTTP://WWW.HEZKUNTZA.EJGV.EUSKADI.NET/R43-


Argia Multimedia :: Ziztadak dokumentala\nGizarteaHerri mugimenduakDesobedientzia zibila\nEtxe partikularretan legez kanpo sorturiko lehen ikastoletatik Kukutzara. Lemoizi eginiko oposizio baketsutik Demo mugimendura. Elkarrizketaren aldeko apustutik Ipar Euskal Herrian laborantza ganbara gauzatzera. Mugimendu hauen eta beste askoren protagonistek euren aldarrikapenen leku gogoangarrienetara itzuli dira bertatik mugimendu haiei buruz hitz egiteko eta indarkeria-ezaren balioaz eta indarraz hausnartzeko.\nBidea Helburu eta Fora de Quadre taldeen ekoizpena.\nZuzendaritza: Oriol Andrés, Carles Castro, Gemma Garcia\nGidoia: Sabino Ormazabal, Oriol Andrés, Gemma Garcia\nEkoizpena: Gemma Garcia\nDokumentazioa: Carles Castro\nMuntaia: María Romero\nSoinuaren ekoizpen-ondokoa: Susanna Carreras\nJatorrizko ideia: Bidea Helburu taldea\nIturria: Data: 2012-11-16


Html edizioa | Ikapp\nIkapp-en edukia editatzerakoan, gehienetan testu editore bat eskeintzen da. Testu arrunta idazten dugu eta editorearen laguntzaz html kodera bihurtzen da gehitzen ditugun edizio ezaugarriak (negritak, kursiba, letra tamaina, letra kolorea, etab.)\nAldiz zenbait kasuetan edizio "konplikatuagoa" egin nahi dugu eta horretarako zuzenan html kodea "idatzi" behar dugu, adibidez audio edo/eta bideo bat zuzenean testuan erakusteko, zerrenda desplegagarri bat egiteko, etab. Honetarako testu editoreko "HTML Iturburua" botoia erabili beharko dugu eta bertan ateratzen den kodea da html kodea, hemen gehitu beharko dugu guk nahi dugun kodea.\nOndorengo testuan horrelako adibideak bilduko ditugu, testu editoreak ematen ez dituen eta erabilgarri izan daitezkeen html kodeketa batzuen adibidea:\nAudioa: Audio bat zuzenean entzugarri egon dadin nahi izango bagenu, zuzenean html kodea idatzi beharko genuke. Ikapp-en hau modu zuzenean gerta dadin kodeketa berezi bat proposatzen dugu.\nAudioa testu editorean jarri aurretik bi gauza hartu behar dira kontutan: audioaren kokapena eta audioaren formatoa.\nAudioaren kokapena: Audioa webgunetik kanpo egon daiteke, kasu honetan audioaren web helbide osoa beharko genuke, adib: http://www.kilometroak.net/sites/default/files/KMK2014/Abestia/kmk14.ogg. Bestalde audioa ere gure webgunera igo dezakegu, horretarako webguneko Edukia ataleko Fitxategia pestañan sartu eta nahi dugun lekuan igo ditzakegu audioak (karpeta egitura ulergarri batean gordetzea gomendatzen dugu, adib. /audioak/abestiak/), fitxategia igo ondoren, fitxategian gainean eskuineko botoiarekin klik eginda ateratzen den menuan Get Info aukeratu eta ondoren erakusten zaigun leihoko path atala kopiatu, adib. /sites/default/files/KMK2014/Abestia/kmk14.ogg\nAudioaren formatoa: Nabigatzaile guztiek ez dute berdin funtzionatzen eta batzuetan ogg formatodun audioa hobesten bada ere beste batzuek ez dute hau ezagutzen eta beraz mp3 erabiltzea hobesten da kasu horietan, azken batzuek aldiz ez dute onartzen audio erreproduzigailua webgunean txertatzea. Beraz guk bi formato ezberdinetako audioa sortzea gomendatzen dugu .ogg eta .mp3, eta biak leku berean igotzea eta izen berdinarekin. Horrela ahalik eta aukera gehien osatuko ditugu.\nKodearen formatua: Azkenik audio bat txertatzeko eta aurreko jarraibideak jarraitu badituzue ondorengo formatoa erabili beharko duzu html edizioan, ondoren audio erreproduktorea erakusteko. Ondorengo testua jarri zure editorean eta beltzez dagoen testua audioaren kokapenagatik aldatu. Audioa formatu bakarrean baldin badago dagokion formatokoa jarri bakarrik. Azken testua "Zure nabigatzaileak ez du audio etiketarik onartzen" badaezpada jartzen da, nabegatzaileak ez badu audio formaturik onartuko testua aterako litzateke horren ordez.\n<source src="ogg audioaren kokapenaren helbidea" type="audio/ogg"></source>\n<source src="mp3 audioaren kokapenaren helbidea" type="audio/mpeg"></source>\nZure nabigatzaileak ez du audio etiketarik onartzen\nadib. Zure nabigatzaileak ez du audio etiketarik onartzen\nBideo: Audien kasu antzeko da, baina beste etiketa batzuk beharko ditugu. Bideoaren kasuan, bideoa beste plataforma batean badago; youtube, vimeo, eta. beste modu bat erabiltzea da egokiean horretarako begiratu beste gida hau: bideoa txertatzeko gida\nAldiz audio gure zerbitzarian bertan igo nahi badudu, audioen kasuan bezala webguneko Edukia ataleko Fitxategia pestañan sartu eta nahi dugun lekuan igo ditzakegu bideoak (karpeta egitura ulergarri batean gordetzea gomendatzen dugu, adib. /bideoak/), fitxategia igo ondoren, fitxategian gainean eskuineko botoiarekin klik eginda ateratzen den menuan Get Info aukeratu eta ondoren erakusten zaigun leihoko path atala kopiatu, adib. /sites/default/bideoak/bideoa.mp4\nKodearen formatua: Azkenik bideo bat txertatzeko eta aurreko jarraibideak jarraitu badituzue ondorengo formatua erabili behar duzue html edizioan, ondorengo bideo erreproduktorea erakusteko. Ondorengo testua jarri zure editorean eta beltzen dagoen testua bideoaren kokapenagatik aldatu. Bideo formatu bakarrean baldin badago, dagokion formatukoa jarri bakarrik. Azken testua "Zure nabigatzaileak ez du video etiketarik onartzen" badaezpada jartzen da, nabigatzaileak ez badu video formaturik onartuko testua aterako litzateke horren ordez.\n<video controls width="320">\n<source src="ogg bideoaren kokapenaren helbidea" type="video/ogg"></source>\n<source src="mp4 bideoaren kokapenaren helbidea" type="video/mpeg"></source>\nadib. Zure nabigatzaileak ez du video etiketarik onartzen\nGogoratu hau HTML edizio barruan bideo bat sartzeko egin daitekeen zairbait den arren, bideo eduki mota ere badagoela eta erabiltzeko errazago eta azkarragoa dela!\nMenu desplegagarriak: Eduki batean batzuetan zerrendak gehitzen ditugu, zenbakidun zerrendak edo/eta buletadun zerrendak , baliteke kasu batzuetan zerrenda hauek azpi-zerrendak izatea eta beraz agian zerrenda luzeegia geratzea. Kasu horietan agian menuko azpi-atal batzuk hasieran itxita ateratzea nahi izatea, horretarako ere html kodea editatu behar dugu.\nAzpi-zerrendadun zerrenda bat osatzean ondorengo html testua topatuko dugu HTML Iturburua atalean:\n
Menu desplegagarria (hasieran itxita)\n
Azpi-menu 1.1. aukera
\n
Azpi-menu 1.2. aukera
\n
Azpi-menu 1.3. aukera
\n
Menu esteka arrunta
\n
Beste menu desplegagarria (hasieran zabalik)\n
Azpi-menu 3.1. aukera
\n
Azpi-menu 3.2. aukera
\nEzkutatu/erakutsi egin nahi dugun azpi-menuaren Izenburu testua div batean bildu behar dugu eta "ikapp_collapsible" klasea eman behar diogu div-ari alde batetik, eta bestetik kanpo elementuari;
-ari hasieran zabalik edo itxita erakutsi nahi dugun adierazi behar da beste klase batez: itxita uzteko "ikapp_collapsed" klasea eman eta irekita uzteko "ikapp_ez_collapsed" klasea eman, horrela utziz:\n

Menu desplegagarria (hasieran itxita)
\n

Beste menu desplegagarria (hasieran zabalik)
\nMenu desplegagarria (hasieran itxita)\nAzpi-menu 1.1. aukera\nAzpi-menu 1.2. aukera\nAzpi-menu 1.3. aukera\nMenu esteka arrunta\nBeste menu desplegagarria (hasieran zabalik)\nAzpi-menu 3.1. aukera\nAzpi-menu 3.2. aukera


450.000 eurotan handituko du udal-aurrekontua Ermuak - Deia\n450.000 eurotan handituko du udal-aurrekontua Ermuak\ndeia.eus 27.03.2020 | 11:33\nERMUA. Koronabirusak eragiten ari den krisiaren aurrean, Ermuko Udalak hainbat neurri hartzea erabaki du. Besteak beste, urteko udal-aurrekontua 450.000 eurotan handituko du, gehien behar dutenen herriko kolektiboei laguntzeko.\nEkonomiarentzat, enpleguarentzat eta herritarrentzat lehen ondorioetako bat dira hazten jarraitzen duten aldi baterako enplegu-erregulazioko espediente ugariak (ERTEak). Tresna horri heldu dioten euskal enpresak dagoeneko 10.500 baino gehiago dira, eta kaltetutako soldatapeko pertsonak ia 81.000 dira. Horien artean, ziur Ermuko bizilagunak izango ditugula.\nHorregatik, erakundeak erabaki du zuzenean kudeatzen dituen tasa eta zergen kobrantza geldiaraztea eta atzeratzea urteko bigarren seihilekora arte. Gainera, ordainketa horiek zatitzeko aukera emango die aurre egiteko zailtasun gehien izan ditzaketenei. Erakundeak badaki egoerak ekonomia globalari, nazionalari, autonomikoari eta tokikoari eragingo diela, bai eta familiei ere, eta, horregatik, ez du uste komenigarria denik horien gaineko beste presio-arrazoi bat gehitzea, jada larria den egoera batean.\nAtzerapen horren barruan sartzen da Trakzio Mekanikoko Ibilgailuen gaineko Zerga, egutegi fiskalaren arabera hurrengo apirilaren 1etik maiatzaren 4ra bitartean borondatezko epean kobratzea aurreikusten zuena. Zerga hori udalaren titulartasunekoa da, eta zenbateko handienekoa da, bederatziehun mila eurotik gorako kopurua delako.\nATZERATZEA AURREIKUSITAKO KOBRANTZEN ETA HORIEN BALDINTZEN XEHETASUNA\nTrakzio Mekanikoko Ibilgailuen gaizeko Zerga\nKobrantza alarma-egoera amaitu arte atzeratuko da oraindik zerga ordaindu ez duten pertsonentzat. Alarma-egoeraren ondoren, epe berrien berri emango dugu, eta ordainketa zatitzeko aukera eskainiko dugu, titularrak hala eskatuz gero.\nOrdainketa-gutunaren bidez jada ordaindu dutenek dirua itzultzeko eska diezaiokete udalari; horretarako abiapuntu@udalermua.net postontzi elektronikora idatziz, 943.179010-943.179142 telefono zenbakietara deituz edo idatzia aurkeztu egoitza elektronikoaz baliatuz. Lehen kasuan bezala, alarma-egoera amaitzean epe berrien berri emango dugu, eta ordainketa zatikatzeko aukera eskainiko dugu, titularrak hala eskatzen badu.\nOrdainketa helbideratuta dutenek ordainagiria itzultzeko eska dezakete beren banku-erakundean, aurreko kasuetan bezala, alarma-egoera amaituta gero. Une horretan epe berrien berri emango dugu, eta ordainketa zatikatzeko aukera eskainiko dugu, titularrak hala eskatuz gero.\nTerrazatako aulkien eta mahaiengatiko tasa\nKasu horretan, hainbanaketa bat egingo da, itxitako hilabeteak ezinbestean itzultzeko, zenbatekoa borondatezko aldian ordaindu duten titularrei. Eta epe horretatik deskontatuko ditugu oraindik ordaindu ez diren eta proposatutako epe berrian ordaintzen diren ordainagiriak. Hala ere, norbaitek urteko azken hiruhilekoan ordaintzeko ordainagiria itzuli nahiko balu, bere banku-erakundera jo dezake.


barren.eus - Ane Beitia izango da Eudeleko batzorde eragileko kideetako bat\nAne Beitia izango da Eudeleko batzorde eragileko kideetako bat\nArgitaratua: 2019-09-19 13:41\nElgoibarko IMH kiroldegian egin du gaur goizean Eudelek (Gipuzkoa, Araba eta Bizkaiko udalak biltzen dituen elkartea) urteko batzar nagusia, 2019-2023 agintaldirako gobernu-organo berriak izendatzeko. Elgoibarko alkate Ane Beitia da Batzorde Eragilea osatuko duten 15 ordezkarietako bat.\nEudel udalen elkarteko Batzorde Eragilea (15 ordezkari hautetsi, elkarteburua barne) eta Araba, Bizkai eta Gipuzkoako lurralde batzordeak (bakoitzak 9 ordezkari hautetsi izango ditu) izendatu dituzte IMH Kiroldegian egin duten batzar nagusian. Elgoibarko alkate Ane Beitia izango da batzorde eragileko kideetako bat, eta baita Gipuzkoako Lurralde Batzordekoa ere. Eudeleko 245 udal bazkide zeuden arte hartzera deituak gaurko batzarrera.\nEUDELen Batzar Nagusia, irudietan\nGasteizko alkate Gorka Urtaran izendatu dute Batzorde Eragileko elkarteburu, eta Urtaranek orain arte kargu hori zan duen Getxoko alkate Imanol Landaren eskutik jaso du aginte makila. Batzorde Eragile berriak, Elkartearen Estatutuei jarraituz, ordezkaritza parekatua du, eta zazpi emakumezkok eta zortzi gizonezkok osatzen dute. Horietatik hiru, lurralde bakoitzetik bat, 2.500 biztanle baino gutxiagoko udalerrietakoak dira. Honako hauek osatuko dute Eudelen Batzorde Eragilea datozen lau urteetan *(izen-abizenak, udalerria ta kargua):\nGorka Urtaran (Vitoria-Gasteiz, alkatea/elkarteburua)\n• Urtaran, zortzigarren Elkarteburua eta Arabako bigarrena\nGorka Urtaran Eudel elkarteak izango duen zortzigarren Elkarteburua da, eta Arabako bigarrena, 1982an Euskadiko Udalen Elkartea sortu zenez geroztik. Imanol Landa azken agintaldiko elkarteburuaren eskutik makila jaso ondoren, Urtaranek “gure aurretik egon direnen eskarmentu eta ibilbidearen ondarea” nabarmendu ditu. Bere adierazpenekin, “norbere udalerriaren alde Udaletik lan egitea erabaki duten milaka herritarren ekarpena” ere gogoan eduki du, izan ere, “haietako gehienak bolondresak izan dira“.\nBestalde, Imanol Landak, agintea lagazeko ekitaldian, Eudelen azken lau urteotan izandako bizipenak gogoan izan ditu: “Bene-benetan uste dut euskal udalgintzak lorpen garrantzitsuak izan dituela lau urteotan. Gogor jardun dugu, elkarlanean, eta xede izan dugu zimenduak sendotzea, zimendu horietatik jarraituko dugulako Eudelen etorkizuneko eraikina altxatzen. Gainera, erakundeak bere historia osoan izan duen Batzorde Eragile anitzenaren errealitatetik egin dugu". Informazio osoagoa: eudel.eus


Apirileko KPIaren jaitsiera Astekonomiarena izan da gaur, Euskadiko enpresa berrien hazkundeari ere arreta jarri baitio lehen hiruhilekoan - Eusko Jaurlaritza - Euskadi.eus\nApirilean, kontsumo-prezioek % 7,8raino moteldu zuten beren igoera, martxoko datua ( % 9,5) baino puntu bat beherago. Leuntze horren arrazoi nagusia elektrizitatearen prezioa merkatzea izan zen, nahiz eta erregaien prezioa ere jaitsi egin zen hilabete horretan, 2021aren aldean.\nHorixe da gaur Astekonomiako gai nagusia, eta aste honetako beste adierazle ekonomiko garrantzitsu batzuei ere erreparatzen die.\nUrteko lehen hiru hilabeteetan, Euskadin 914 enpresa eratu ziren, 44 milioi euroko kapitalarekin. Horrek esan nahi du enpresen sorrera % 6,5 gehitu zela aurreko urtearen aldean, eta lortutako zifra azken zortzi urteetako handienetakoa izan zela.\nBestalde, gasolina-zerbitzuguneetako automobilgintzarako erregai-salmentak % 1,8 murriztu ziren urte batetik bestera. Atal honetako indizeak jaitsiera-profila erakusten du azken lau urteetan, eta asko urruntzen da joan den hamarkadako lehen urteetan erregistratu ziren mailetatik.\nAsteroko laburpen hau Ekonomia Zuzendaritzak egin du, «Astekonomia» izenarekin, eta minutu bateko iraupena duten bideo horien oinarria da, gaurkotasun ekonomikoaren zabalkundea eta jarraipena errazteko.


Prozedura berria 2016ko Tanzmesse dantza azokan izena eman ahal izateko! | Etxepare Euskal Institutua\nProzedura berria 2016ko Tanzmesse dantza azokan izena eman ahal izateko!\nBi urtero egiten den legez, 2016 urteko abuztuaren 31tik Irailaren 3ra TANZMESSE NAZIOARTEKO DANTZA AZOKA ospatuko da Düsseldorf-en (Alemania). Europako Dantza azoka garrantzitsuenetarikoan parte-hartzea positiboki baloratu ondoren, Etxepare Euskal Institutuak “BASQUE DANCE” standa antolatuko du berriro ere bertan 2016an, ADDEren laguntzarekin. Dantza taldeek aukera dute proiektuak azoka-jaialdira bidaltzeko, azokaren programazio eszenikoan sartzeko eurek balora ditzaten. Aurten, ordea, aldaketa batzuk egon dira izen emateko prozeduran.\n2016ko edizioan soilik stand baten gonbidapena jaso duten dantza konpainiek bidali ditzakete proposamen artistikoak, eta proiektuak bidaltzeko epea 2015ko irailaren 30ean amaitzen da. Horretarako, lehenik, TANZMESSEra Etxepare Euskal Institutuaren stand-aren bidez joan nahi duten konpainiek Etxeparera email bat bidali behar dute (a-aginagaldelopez@etxepare.eus) irailaren 11a baino lehen. Email hau jaso ondoren, proposamena bidali ahal izateko gonbidapena bidaliko zaie.\nGonbidapena jasotzean, proposamen artistikoaren APPLICATION FORM edo eskaera orria bete ahal izango da. Eskaera orria betetzeaz gain, honako dokumentuak bidali beharko dira: Ikuskizun osoaren bideoa (soilik URL linka onartzen dute, bideoa deskargatzeko aukera ematen duena) eta Rider teknikoa.\nBi motatako proposamenak bidali daitezke: PERFORMANCE edo OPEN STUDIO.\n- PERFORMANCE. Proposamen artistikoa bidaltzerako momentuan, bira bat egiteko prest dagoen ikuskizun profesionala. Kasu honetan, emanaldia antzoki batean edo site-specific egiteko prestatua egon behar da, eta gehienez 60 minutuko iraupena izan dezake IKUSKIZUNAk.\n-OPEN STUDIO. 2016ko Tanzmessen oraindik ere lantzen ariko den ikuskizuna, amaitu gabe dagoena. Kasu honetan emanaldiaren zati batzuk, konpainiaren lan-egiteko moduaren edo ikuskizuna sortzeko prozesuaren azalpenak, etab. barnebilduko dituen IKUSKIZUN-TAILERRA izango litzateke konpainiak eskaintzen duena.\nAukeratutakoei, 2016ko urtarrilaren 15erako jakinaraziko zaie emailez.


Primo de Riveraren zale bat PPren alkategai Azpeitian | Politika | Berria\nUdal eta foru hauteskundeak. Gipuzkoa\nPrimo de Riveraren zale bat PPren alkategai Azpeitian\nYago Mendez Prieto galiziar gazteak falangismoaren sortzailea goretsiz iruzkin batzuk dauzka Interneten. Francoren irudi bat ere badu. Europako hauteskundeetan, Vox alderdi ultraeskuindarraren alde bozkatu zuen iaz.\n2015eko maiatzak 9\nAzpeitian PPren alkategaia ez da bertako bat; galiziar bat da, Coruñakoa. Yago Mendez Prieto du izena, 20 urte dauzka, Kazetaritza eta Historia ikaslea Madrilen, eta Jose Antonio Primo de Rivera (1903-1936) falangismoaren sortzailearen zalea. Hala aitortzen du berak, bere Facebook orrian eta blogean. «Heroi» gisa joa du, eta uste du hil ondoren bilakatu zela hura «mito». «Handia adjektiboa benetan txiki geratzen da». Plataforma batek falangistaren aldeko bideo bat egina du YouTuben, eta Mendezek «oso ona» nota jarria dio Facebook-en —zazpiehun jarraitzaile pasa dauzka—.\nJose Antonio Primo de Riverak 1933an sortu zuen Espainiako falangea. Madrilgo antzoki batean egindako eratze hitzaldiaren pasarte bat dakar PPren Azpeitiko zerrendaburuak. «Zoragarrizko hitzak dira Jose Antonio handiarenak». Espainiazale eredugarritzat dauka.\nHauteskunde Batzordeak duela bi aste aldarrikatu zituen bozetako zerrendak, eta Mendez harrezkero ale batzuk ezabatuz dabil. Iruzkin batean, Espainiako banderaren historia izenpean, ikurraren eredu batzuk ditu, frankismokoa tartean, eta dio beretzat «arrotza» gaur egungo bandera konstituzionala dela, ez frankista. Guardia Zibilaren kuartel batera egindako bisita bateko irudiak ere baditu; kuartelean Francisco Franco diktadorearen busto bat dago, eta horren argazki bat du sarean Mendezek.\nIdatzi izan du «asko defenditzen» duela Espainia. «Baina ez ditut beste nazioak gorrotatzen, ez naiz gehiago sentitzen edo ez naiz arrazista. Saiatzen naiz abertzale sentitzen, baina parametro moderatu batzuetan, pasio handiarekin, baina muturreko ankerkerietatik urruti». Ordea, beste sarrera batean Jose Ortega y Gasset «jakintsu eta handiaren» pasarte bat dakar, Espainiarekiko «maitasuna» demokraziaren aurretik jartzen duena: «Askatasuna baino lehenago, errepublika baino lehenago, federazioa baino lehenago, demokrazia baino lehenago, miresten dudan nire Espainiakoa naiz».\n«Patuaren produktu handi» eta «Jainkoaren sekulako sormentzat» jotzen du PPko kideak Espainia. Aipatu du «aberri» haren «proiektu desiragarrian» parte hartzea erabaki zuela Nafarroak XVI. mendean, eta «bat egitea zorionekoa» izan zela. «Abertzale separatisten» aurka ere idatzi du, «nazioak gizabanakoak ez ziren historiatik edaten baitute. Gaztela, Aragoi edota Nafarroa erresumak entitate patrimonialak besterik ez ziren, erregeen jabetzakoak».\nEuropako Legebiltzarrerako iazko maiatzeko hauteskundeetan bozkatu zuen lehen aldiz Mendezek, ezabatua duen iruzkin batean zioenez. Vox alderdi ultraeskuindarrari eman zion botoa. «Lehen aldiz bozkatu dut, eta uste dut ez dudala hutsik egin», idatzi zuen, ondoko argazkian Vox-ekoak zeudela. Sareko jarraitzaileen galderei erantzunez azaldu zuen ez zaiola gaizki iruditzen erkidegoak desagertzea. PPko militantea da aurtendik. Apirilean Alderdi Popularrak Madrilen egindako ekitaldi bateko argazki batean ageri da, entzuleen artean eserita, bi lerro aurrerago Javier Arenas, Carlos Floriano eta Esteban Gonzalez Pons zuzendaritzakideak dituela eta hizketan Maria Dolores de Cospedal idazkari nagusia ageri dela.\nPPk Azpeitian behin baino ez du eduki zinegotzi bat: 2003-2007 legealdian —Julia Tercero Donostiako bizilaguna—, ezker abertzalearen legez kanporatzeari esker lortutakoa.\nBadira Yago Mendezen antzeko kasu gehiago gurean. Juan Jose Gaztañatorre Durangoko PPko kidea Tenerifeko (Espainia) inauterietan nazi militar gisa mozorrotu zen, eta maiatzeko bozetan hirugarren doa PPtik. Antsoainen UPNk 11. tokian kokatu du Oscar Rodriguez Manjon PPko kide ohia; sare sozialetan argazki bat baino gehiagotan azaltzen da nazien agurra egiten.


Itsasoaren leihoa itxiko dute - Bizkaiko Hitza\n2020, urtarrilak 17 Albisteak, Asteko Gaiak, Bizkaia, Gizartea 496\nErabakiak ez du atzera bueltarik. 2006az geroztik Getxon izan den akuarioa itxi egingo dute hilaren bukaeran. Bizkaiko Foru Aldundiak bertan behera utzi du mantentze lanetarako egiten zuen diru ekarpena (250.000 euro). Udalak esan du ezin diola aurre egin gastu horri, eta, aldundiaren babesik gabe, akuarioa itxi egin behar duela. Itxieraren errua teilatutik teilatura dabil. Izan ere, aldundiaren esanetan, ixteko erabakia ez dute beraiek hartu. Erantzukizunak gorabehera, herrian galdu egingo dute itsasoko ekosistemei buruzko proiektu hezitzailea, eta bost langile kalean geratuko dira.\nMunduko hainbat itsasotako inguruneak erakusten ditu Getxo Aquariumek. Bizkaiko akuario bakarrak berezitasun hori du: bertan dauden ekosistema guztiak errealak dira, apaingarririk gabekoak. Helburu argia zuen planteamendu horrek, sustatzaileek azaldu zutenez: jendea sentiberatzea zen asmoa, ekosistemen ahultasunaz ohar daitezen.\nEkipamendu hori galtzeagatik kezka agertu dute Getxoko Udaleko Elkarrekin Podemosek eta EH Bilduk. Proiektua birpentsatzeko proposamena egin dute, gastuak murrizteko aukerak aztertuta. Hausnartzeko eta eztabaidatzeko eskaera egin diote udal gobernuari. Besteak beste, arrain tropikalen atala txikitzeko aukera proposatu dute. Eta hango beharginak udal langileak direla diote. Udalak, berriz, enpresa kudeatzailearen arduratzat jo ditu.\nJoseba Arregi Hiri Zerbitzuetako, Ingurumeneko eta Ingurumen Kalitateko zinegotziak esan du akuarioaren proiektuaren gastuak murrizterik ez dagoela. “Bideragarritasuna bilatzeko aukera hori, gastuak murriztuta, ez da errealista. Hala esan dute gure teknikariek”. Beraz, erabakia irmoa da. Urtarrilaren 31n itxiko ditu ateak Getxoko akuarioak. Azken lau urteetan, batez beste hilean 2.000 bisitari izan ditu akuarioak; urtean, 24.000 inguru.\nGetxotik harago interesa duen ekipamendu bat galduko dela uste du Arregik. “Gure inguruko itsasoan dagoena erreproduzitzen du. Itsas eremua erakusten digun ingurune areto baten galera dakar”. Hala ere, ez du aurreikusten ixtea beste irtenbiderik.\nErtz ugari ditu Getxoko akuarioaren aferak. Itxiera bera, batetik, eta lan gatazka, bestetik. Izan ere, akuarioko langileak greba mugagabean daude urritik, zerbitzu publikoa kudeatzen duen enpresa pribatuak beharginetako bi kaleratu zituenez geroztik.\nItxieraren gaineko eztabaida, berriz, hainbat eremutara zabaldu da: langileak kalean informazioa zabaltzen ari dira; udaleko alderdiek osoko bilkuran iritzi desberdinak azaldu zituzten, eta Batzar Nagusietara ere iritsi da kontua. Aldundiak orain arte egiten zuen diru ekarpena bertan behera utzi izanaren arrazoiei buruz galdetu dute EH Bilduk eta Elkarrekin Bizkaiak. Azken horrek gogorarazi du Aldundiak hiru milioi eurotik gora gastatu dituela proiektuan. “Udalak eta Aldundiak erabat abandonatuta izan duten arren, Getxoko akuarioak bisitari kopuru duina izan du”.\nAldundiak diru ekarpena bertan behera uzteko arrazoiak eman ditu: “Getxoko akuarioaren jabea Getxoko Udala da. Aldundia inoiz ez da izan instalazio horien ugazaba, eta akuarioarekin izan duen harreman bakarra 2006an udalarekin sinatutako hitzarmena besterik ez da izan”. Zehaztu du hitzarmenak 2025era arte indarrean egotea aurreikusten zuen arren, Sektore Publikoko Erregimen Juridikoko urriaren 1eko 40/2015 legeak ezartzen duela hitzarmenek iraupen zehatza izan beharko dutela. “Ezin da lau urtetik gorakoa izan, araudiak epe luzeagoa aurreikusten ez badu”. Hala bada, “legeak aurreikusitako epea igarota”, hitzarmena bukatutzat ematea erabaki zuten. “Erabaki horretan besterik ez du esku hartu aldundiak. Erakunde honek ez du parte hartu akuarioaren jarduna bukatutzat emateko erabakian. Erabaki hori Getxoko Udalak hartu du”. Elena Unzueta Iraunkortasun eta Ingurune Naturalerako foru diputatua ere bide beretik mintzatu zen joan den astelehenean, dagokion sailaren batzordean.\nEH Bilduko batzarkide Arantza Urkaregiren esanetan, aldundiak aukera bazuen beste irtenbide bat bilatzeko: “Aldundiak milaka hitzarmen ditu hainbat sailetan, eta badaude baliabideak zerbitzuak epe batean eman eta gero luzapenak baliatzeko. Hemengo hainbat zerbitzutan ezagutzen dugun ohitura da hori. Aldundiarena aitzakia merke bat baino ez da”.\nUdala akuarioa salbatzen saiatu dela azaldu du Arregik. “Uztailean agiri bat bidali genion aldundiari, geneukan hitzarmena moldatuta 2025era arte zabalik jarrai zezan. Hori zen gure asmoa”.\n+ “Salatu dugu engainatu egin gaituztela”


Txapelketa guztiak atzeratu ditu Euskal Pilotaren Nazioarteko Federakuntzak | EHK\nby ehkirola eus | 2020/04/11\nNazioarteko Federazioak 2020ko txapelketa guztiak hurrengo urtera atzeratu ditu eta 2022rako aurreikusita zegoen Miarritzeko Munduko Txapelketa 2023ko udaberrira atzeratu du ere\nEuskal Pilotaren Nazioarteko Federazioak (FIPV) erabaki zorrotza hartu du eta 2020rako programatutako ekitaldi guztiak, baita udazkenerako programatutakoak ere, 2021era atzeratu ditu. Erakunde hori are urrunago joan da, eta Miarritzeko 2022ko Munduko Txapelketa 2023ko udaberrira atzeratu du ere, koronabirusaren pandemiaren eragina aztertu ondoren.\nHala, urte honetarako aurreikusitako txapelketak 2021era atzeratuko lirateke oraindik zehaztu gabe dauden egunetan, baina egoitza leku berdinean mantenduz eta gauza berdina gertatuko litzateke 2021erako programatutako ekitaldiekin.\nHalaber, bere araudiari jarraiki, 2022ko Miarritzeko Munduko Txapelketa Absoluturako zenbait sailkapen-txapelketa atzeratu direnez, FIPVk 2023ra atzeratu du bere lehiaketa izarra.\nKasu honetan, udazkeneko ohiko egunetan egin ordez, apirilaren 16tik 22ra bitartean kokatzea erabaki du, Txileko Santiagoko Joko Panamerikarrekin gainjar ez dadin.\nFIPVko lehendakariak, bideokonferentzia bidez, ohiz kanpoko deialdia egin zien Zuzendaritza Batzordeko kideei, 2020ko apirilaren 3an, eta gai ordena eztabaidatu ondoren honako erabakiak jakinarazi dituzte egun batzuk geroago kaleratutako oharrean:\n1. FIPVren 2020rako kirol-egutegiko kirol-ekitaldi guztiak bertan behera uztea.\n2. 2020ko ekitaldiak egoitza berberetan egitea, aurrerago zehaztuko dituzten egunetan:\n22 urtez behekoen Munduko Txapelketa: 54 metroko pilotalekua – Cienfuegos (Kuba).\nMunduko Frontoi Txapelketa – Hurlingham (Argentina).\n54 metroko pilotalekua – Cienfuegos (Kuba), Miarritze 2022rako sailkapena.\nMunduko Kopa, 30 metroko pilotalekua – Valentzia (Espainia), Miarritze 2022rako sailkapena.\n22 urtez azpikoen Munduko Txapelketa 36 metroko frontoia – Iscar/Vallelado (Espainia).\n3. 2021erako atzeratzea Valentziako 30 metroko pilotalekuko Munduko Kopan (Espainia).\n4. 2021ko ekitaldiak 2022rako atzeratzea, aurretik adostutako egoitzetan:\nTrinketeko 22 urtez behekoen Munduko Txapelketa – San Luis (Argentina).\nMunduko Kopa, 36 metroko pilotalekua, Miarritze 2022rako sailkapena.\n5. 2022ko Miarritzeko Munduko Txapelketa Absolutua bertan behera uztea eta 2023rako egoitza berean uztea, printzipioz apirilaren 16tik 22ra bitartean.\nNeurri berezi hauekin, FIPVk agerian utzi nahi du pilota-komunitatea babesteko nahia eta Munduko Txapelketa Absolutuaren sailkapen-arauak errespetatzeko asmoa.\nAldabek eta Ionek irabazi dute Nafarroako XV. Erremonte txapelketa\nZubirin jokatutako finalean 35-30 irabazi zieten Ezkurra II.a eta Barricarti


Nat Geo Wild, martxoan irekia | Euskaltel Blog\nNat Geo Wild, martxoan irekia\nGustuko dituzu animaliak eta natura? Bada, martxoan, irekian emango dugu Nat Geo Wild kanala Euskaltel telebistako bezero guztientzat, hilabete horretan naturarekin lotutako nazioarteko zenbait egun ospatzen direla aitzakia hartuta: martxoaren 21ean, Basoen Nazioarteko Eguna; 22an, Uraren Nazioarteko Eguna; eta, 27an, Planetan Ordua.\nNaturari buruzko dokumentaletan espezializatutako kanala da Nat Geo Wild; animalia-espezie ezezagunenak, berezienak eta arriskutsuenak ikusi ahal izango dituzu han. Martxoan, hilaren 8tik (astelehena) 13ra (larunbata), 18:00etatik aurrera, sugeei buruzko saio berezi bat prestatu du kanalak, zeinak aukera emango baitigu habitat ugaritan bizi diren izaki zaputz horietako batzuk ezagutzeko.\nUraren Mundu Egunerako (martxoak 22, astelehena), urarekin lotutako dokumentalen maratoi bat prestatu du kanalak; besteak beste, hauek ikusi ahal izango dira: La inundación del Okavango, Los secretos naturales del ecuador eta Misisipi salvaje.\nBestalde, beren bizitza animaliak zaintzen eta ikertzen eman duten pertsona batzuk ere protagonista dira kanalean. Horietako bat da K doktorea: Floridaren hegoaldeko albaitaritza-klinika ezagun bat zuzentzen du. Mota askotako animaliak pasatzen dira haren kontsultatik: ahuntzak, tximinoak, txoriak, untxiak, arrainak eta burutik pasa dakizkigukeen guztiak.\nIgandean, hilak 21, Los secretos naturales de Asia ikusi ahal izango dugu Nat Geo Wilden. Han daude munduko paisaia harrigarrienetako batzuk, hasi Himalaiako mendietatik eta oihan tropikaletaraino.\nEz hutsik egin basa bizitza telebistan ikusteko aukera honi. Martxoan, Euskaltelen telebistako dialeko 7an daukazu aukera Nat Geo Wild eta hango animaliak ezagutzeko. Eta, apirilean ikusten jarraitu nahi baduzu, Euskaltelen Guztia TBan izango duzu horretarako aukera.


Aukeratzeko aukerak | Gizartea | Berria\nJoseba Zalakain - SIIS ikerketa zentroko zuzendaria\nOngizate Estatuak, Espainiako Estatuan behintzat, ez dio aukeratzeko eskubideari jaramon handirik egin: hezkuntza edo osasun sistema publikoek, esaterako, eskola, ospitale edota osasun zentro batera joateko eskubidea bermatu diete hiritarrei —eta bertan kalitateko zerbitzu bat jasotzeko eskubidea—, baina ez dute beharrezko ikusi hiritar horiei eskola, ospitale, osasun zentro, mediku edota irakasleak aukeratzeko eskubidea ematea. Aukeratzeko eskubide hori sistema pribatuen ezaugarri izan da batik bat. Hezkuntza edo osasun arreta zentro edo erakunde jakin batean jaso nahi dutenek zerbitzu pribatu edo itunpekoetara jotzen dute.\nHainbat eragilek aukeratzeko eskubide hori areagotzea aldarrikatzen dute. Horien arabera, arreta emango duen zentro edo profesionala aukeratzeko eskubidea eduki beharko lukete hiritarrek, estatuaren rola arreta hori arautzera eta ordaintzera mugatuz. Horrek lehia bultzatuko luke arreta ematen duten enpresen artean, eta, ondorioz, zerbitzuen kalitatea hobetu, erabiltzaileen autonomia eta kontrola indartuz. Beste ikuspegi batzuen arabera, ordea, aukera askatasun horiek, erabiltzaileen ikuspegi, lehentasun eta hautuak adierazi eta gauzatzeko tresna egokiak izan badaitezke ere, segregazioa eta ezberdinkeria sor dezakete, baliabide nahiko dituzten hiritarrak finantzaketa publiko horretaz baliatzen baitira beste hiritarrek erabili ezin dituzten zerbitzu edo zentroak hautatzeko.\nEdozein kasutan, Europa osoan —herrialde eskandinaviarrak barne— gero eta ugariagoak dira aukera indibiduala gauzatzeko tresnak ; gero eta gehiago erabiltzen dira gizarte zerbitzuetan eta, batez ere, mendekotasuna duten pertsonei zuzentzen zaizkien zerbitzuetan. Frantzian, adibidez, egoitza batera joateko edo etxez etxeko laguntza jasotzeko, estatuak dirulaguntza bat ematen du, eta horretaz baliatzen dira hiritarrak behar dituzten zerbitzuak —publiko nahiz pribatuak—aukeratu eta erosteko. Espainiako Estatuan badira antzeko hainbat dirulaguntza, baina hedapena makalagoa izan da. Orokorrean, hezkuntzan eta osasun sisteman bezala, zentro edo zerbitzu jakin bat erabiltzeko eskubidea ematen du administrazioak, eta erabiltzaileen aukeratzeko askatasuna apenas hartzen den kontuan.\nKomenigarri ote da Frantziako sistema hori Hegoaldeko lurraldeetara zabaltzea? Zerbitzuen kalitatea benetan hobetuko al da zerbitzu hornitzaileen arteko lehia indartzen bada? Ba al dute erabiltzaileek nahiko informazio aukera zuzenak egiteko? Sortuko al dira lurralde guztietan behar adina hornitzaile benetako lehia egoteko? Ez ote dira ezberdinkeriak areagotuko alor horretan ere? Galdera asko eta erantzun gutxi eztabaida honen inguruan. Nahiz eta gure gizarte zerbitzuen izaera errotik alda dezakeen kontua izan, esan daiteke ez dela horren inguruan eztabaida sakonik egin gure artean.\nAipaturiko galderei ezin badiegu —nik behintzat— erantzun argirik eman, ondo legoke behintzat eztabaida horren aurrean bizpahiru ideia azpimarratzea. Alde batetik, esan behar da aukeratzeko askatasun hori bi ahoko ezpata dela: garrantzitsua da erabiltzaileek zerbitzu hornitzailea aukeratu ahal izatea; batzuetan aukerak azalekoak baino ez dira, ordea, eta aukera askatasun horrek kalteak besterik ez dizkie ekarri erabiltzaileei. Bestalde, aukeratzeko eskubidea indartzeak ez luke nahitaez zerbitzuen pribatizazioa ekarriko, nahiz eta kasu horietan logika komertzialak indartu egiten diren. Azkenik, gogoratu behar da administrazioak ez lukeela marko berri horretan lehentasunik galduko, nahiz eta haren funtzioak (agian) aldatu: zerbitzuen horniduraz ez bada arduratuko, berebiziko ardurak bete behar ditu zerbitzu horien kalitatea bermatzeko eta benetako aukera askatasuna ahalbidetzeko erabiltzaile guztiei.


«Lortu dugu haurrak ez traumatizatzea» | Gizartea | Berria\nNoiz sortua: 2020-05-13 00:30:00\n«Lortu dugu haurrak ez traumatizatzea»\nOsasun baldintza zorrotzekin, eskolara itzuli da Ipar Euskal Herriko haur andana. Arrangura handiak zituzten hezkuntza eragileek, baina lehen eguna, oro har, ongi pasatu dela kontatu dute.\nHaurrak lerroan, eskuak gelarekin garbitzeko zain, atzo eguerdian, Azkaingo ikastolan. GUILLAUME FAUVEAU Tamaina handiagoan ikusi\n2020ko maiatzak 13\nKonfinamenduaren ondorengo lehen klase eguna izan zen, atzo, Ipar Euskal Herriko haur anitzentzat. Lehen mailako eskoletan hasi zen itzulera, baina ez zen egun normala izan, egoera sanitarioagatik, baldintza zorrotzak ezarri baitituzte ikastetxeetan: gehienez ere 15 haur batu dituzte ikasgelaka, urruntze fisikoa errespetatuz, eta zorrotz bete dituzte higiene neurriak. Haur anitzek etxean segituko dute, oraingoz.\n«Momentuko, lehen bilana aski baikorra da», adierazi zuen atzo arratsaldean Peio Jorajuria Seaskako lehendakariak. Ipar Euskal Herriko ikastoletan, kasik ikasleen erdiei egin zieten harrera. «Goiz honetan ikastola guziak prest ziren; baldintza zorrotzekin, baina prest. Ez da berantik izan. Harrera egin da pentsatu bezala», azaldu zuen Jorajuriak. Ondoko asteetan ikusiko dute ikasle gehiago hartzeko gai diren ala ez.\nHaren hitzetan, haurrak «biziki kontent» ziren eskolara itzultzeaz. «Bazen euforia anitz sartu aitzin. Ez dakigu ondoko egunetan iraunen duen». Jorajuriak esplikatu du haurrak sozializatu behar duela, lagunak ikusi. «Nahiz eta baldintza zorrotzetan izan, lehentasuna hor zen». Orokorki gurasoek konfiantzaz hartu dutela dio. «Sentitu dugu joan den asteko beldurrak apaldu zirela. Gurasoek ulertu dute irakasleek lan ona eginen zutela».\nGuraso anitzek hautatu dute haurra etxean atxikitzea; edo haurrarentzat goxoago baitzen, edo ikastola berrantolatzen uzteko. «Abisatua genuen lehen astea zaila izanen zela; egokitzapenak beharko dira. Aukera izan dutenean, guraso anitzek nahiago izan dute ikastolara ez eraman».\nBalorazio berdintsua egin du Michaella Clapisson Baionako Brana eskola publikoko zuzendariak. «Testuingurua eta protokoloa kontuan hartuta, erran dezakegu aski ongi pasatu dela». Hor ere, haurren artean hautaketa egin behar izan dute, eta ez dituzte maila guziak ireki. Brana eskolan berez diren 168 haurretarik 38 itzuli ziren atzo ikasgeletara. «Bagenekien ezingo geniela denei harrera egin».\nHaurrei segurtasun neurriak betearaztea zen irakasleen erronketako bat. «Handienek ulertu dute, baina denek bezala, elkarrengana hurbiltzeko joera dute. Guri dagokigu erne egotea». Txikienentzat zailagoa dela dio, «naturaz kontrakoa da pixka bat».\nOro har, Frantziako Gobernuaren osasun protokoloa aplikatu dutela, baina ludiko egiten saiatu direla esplikatu du: «Zurruna da, ikasleen arteko harremanak desitxuratzen ditu». Kantutxoak, ipuin liburuxkak birusaren kontra borrokan ari diren haur heroiekin, haurrentzako testuak, bideoak... Azken asteetan material anitz sortua izan da, eta hori erabili dute; jarduerak ere egokitu dituzte urruntze fisikoa errespetatzeko. «Bestela ere, haurrek egokitzeko gaitasun handia dute».\nArrangura handia zen, baina egunaren bukaeran haur gehienak irribarrearekin etxeratu zirela kontatu du Clapissonek: «Lortu dugu haurrak ez traumatizatzea».


Dantza tradizionalaren inguruko asteburu intentsiboa, Areatzan | El Correo\nZurekinDantza tradizionalaren inguruko asteburu intentsiboa, Areatzan\nDantza tradizionalaren inguruko asteburu intentsiboa, Areatzan\nIzen ematea zabalik dago, eta ikastaroak 50 euroko prezioa du\nELCORREO.COM Viernes, 2 marzo 2018, 23:03\nAiko taldeak asteburu honetan eskainiko du Areatzan dantza «menu» oso bat. Katalin Zarate, Anartz Ormaza, Patxi Laborda eta Sabin Bikandi izango dira dantza ikastaro intentsiboa aur eta bihar eskainiko dutenak, ikasteko metodologia dibertigarria, argia, erraza eta bizi garen mundurako egokia erabiliz. Izen ematea zabalik dago, eta ikastaroak 50 euroko prezioa du. Hala nahi izanez gero, egonaldia eta jatorduak ere har daitezke Areatza Hotel Bainu-etxean.\n'Dantza mokauak' izena daraman ikastaroak oso eduki anitzak eskaintzen ditu, partaideei, Nafarroako Luzaide herriko dantzen jauzien sekretuak, bikoteka egiten diren 'porrua', txotisa edo 'zortzikoa' dantzen garrantzia, balsak eskaintzen dituen erritmo eta aukera ugariak, korroan egiten dan dantza ulertzeko eta ikasteko oinarriak eta baita 'Axuri beltzara', kontserbatzen den dantza kantatu apurrenetakora, hurbiltzeko aukera ere. Juan Antonio Urbeltz antropologo eta folkloristak eta Marian Arregi emazteak Jaurrietaren letrarekin eta melodiarekin berreskuratu zuten 1969an, ordutik ezaguna bilakatu den dantza hori ahanzturatik atereaz.\nIkus-entzunezko eta txalapartari buruzko ikastaroa Otxarkoagan 'Miguel de Molina al desnudo' lana, Campos Elíseos Antzokian


Autore-eskubideak kudeatzen dituzten erakundeak monopolistatzat hartzen ditu Eskumenak | Consumer\nAutore-eskubideak kudeatzen dituzten erakundeak monopolistatzat hartzen ditu Eskumenak\nAdierazi duenez, eskubide horiek ordaintzeko arazoak prezioak bere kabuz ezartzen direlako sortzen dira.\nLehiaren Batzorde Nazionalak (CNC) txosten bat argitaratu du, eta bertan “monopolio” gisa kalifikatu ditu Egile eta Editoreen Elkarte Nagusia (SGAE) eta egile-eskubideen beste kudeatzaile batzuk, eta Jabetza Intelektualaren Legearen “berrikuspen integral” bat eskatu du, bai eta “kudeaketa-erakundeen bidez kudeaketa kolektiboa egin beharra” kentzea ere.\nCNCren ustez, “funtsezkoa da jabetza intelektualeko eskubideak kudeatzeko merkatuek behar bezala eta lehiari dagokionez distortsiorik gabe funtzionatzea, batez ere, erabiltzaile askorentzat obrak eta prestazioak ustiatzea beren jarduera garatzeko beharrezko ekoizpen-faktorea denean”. Halaber, adierazi du kudeaketa-erakundeen monopolio-posizioak “modu eraginkorrean jarduteko pizgarriak murrizten dituela, errepertorioak erabiltzeagatik bidezko ez diren eta/edo diskriminatzaileak diren tarifak ezartzen laguntzen duela, eta erabiltzaileek egiten dituzten jarduerak oztopatzen dituela, bai merkatu tradizionaletan dihardutenak, bai online ingurunean obrak eta prestazioak ustiatzen dituztenak”. Arazo horiek areagotu egiten dira “eskubide eta erakundeen ugaritasunagatik” (zazpi) eta Jabetza Intelektualaren Legeak eskubideen komertzializazioan duen argitasunik ezagatik.\nTarifei dagokienez, CNCk uste du eskubide horien ordainketan sortzen diren arazoak haien prezioak alde bakarretik ezartzearen ondorio direla, “errepertorioaren erabileraren balio ekonomikora eta errepertorioen erabilera eraginkorrera egokitu gabe”. Gainera, azpimarratu du erakundeak “mesfidantzak” direla aldaketa hori egiteko, “nahiz eta kasu askotan teknologikoki eta ekonomikoki bideragarria den eta erakundeek erabilera eraginkorreko txostenak erabiltzen dituzten biltzen dutenaren ehuneko handi bat banatzeko”.\nJabetza Intelektualaren Legea berrikustea\nTxostenak Kultura Ministerioa ere kritikatzen du, eskubideen kudeatzaileei aldez aurretik eman behar dien baimenagatik. “Baldintza horiek ziurgabetasun-maila handia, argitasun eta subjektibotasun falta dakarte”, dio. Gainera, egoera horrek “beste kudeaketa-modu batzuetarako bidea ixten du”. Hori dela eta, beharrezkotzat jotzen du Jabetza Intelektualaren Legea osorik berrikustea, “eragileentzako esparru argi eta aurresangarria izan dadin bermatzeko eta legezko sarrera-oztopo diren elementuak kentzeko”.\nZehazki, uste du kendu egin behar dela “kudeaketa-erakundeen bidez kudeaketa kolektiboa egin beharra gaur egun ezartzen den kasuetan, Europako zuzentarau batek betebehar hori ezartzen duenean izan ezik”. Era berean, “kudeaketa kolektiboko erakundeen egungo administrazio-baimenaren sistema, eta horren ordez erregistro soileko sistema jartzea” eta, azkenik, “kudeaketa-erakundeek irabazi-asmorik ez izateko betebeharra, Zuzenbidean onartutako forma juridikoetako edozeinen pean eratu daitezkeela berariaz xedatuta”.\nHala ere, “kudeaketa-erakundeen monopolio-posizioak irauten duen bitartean”, CNCak beharrezkotzat jotzen du abusuak eta eraginkortasunik ezak saihesteko neurriak hartzea. Horretarako, besteak beste, honako gomendio hauek proposatzen ditu: erakundeen estatutuei eta titularrekin egindako kudeaketa-kontratuei buruzko Jabetza Intelektualaren Legearen erregulazioa berrikustea, luzapen- eta aurreabisu-aldiak mugatzeko, eta titularrak malgutasun handiagoa izan dezan kontratu-baldintzei dagokienez; bereziki, kontratua modu ez-esklusiboan izan dadin ezartzeko eta, hartara, lizentziak emateko aukerari eusteko, bai zuzenean bai beste kudeaketa-erakunde baten bidez.\nHalaber, Jabetza Intelektualaren Legean betebehar bat sartzea proposatzen du, entitateek, erabiltzaile mota jakin batzuentzat behintzat, erabilera eraginkorra kontuan hartzen duten tarifak ezar ditzaten, baina erabilgarritasunagatiko tarifak alternatiba gisa mantendu ditzaten.\negile-eskubideak erakundeak gestión-eu


Euskara Iruditan mosaikoa eta Euskararen Ginkana Sarean — Gaztezulo\nEuskara Iruditan mosaikoa eta Euskararen Ginkana Sarean https://www.gaztezulo.eus/albisteak/euskara-iruditan-mosaikoa-eta-euskararen-ginkana-sarean https://www.gaztezulo.eus/albisteak/euskara-iruditan-mosaikoa-eta-euskararen-ginkana-sarean/@@download/image/20111141702mosaikoa.jpg\nAbenduaren 3an ospatzen den Euskararen Nazioarteko Egunari begira Donostiako Euskararen Udal Patronatuak bi ekimen jarri ditu martxan: sareko argazki mosaiko erraldoia eta euskarari buruzko lehiaketa\n'Euskara Iruditan' ekimenarekin euskarak historian, norbere bizipenetan, hirian, gizartean, munduan... izan duen eta duen presentzia jaso nahi dute iruditan. Eta bilketa lana herritarren parte hartzearekin egin nahi da. Honela argazkiak norberak igotzeko modua eskaintzen dute www.gukereeuskaraz.net web orriran. Pixkanaka jendeak bidalitako argazkiekin mosaiko kolektibo eder bat osatuz joatea da asmoa, eta bide batez euskararen erabilerak izan duen bilakaera iruditan isladatuta uztea.\nEuskararen Ginaka, berriz, sarean antolaturiko lehiaketa bat da, gazteei zuzendua (15 urtetik gorakoentzat) eta banaka jokatu beharrekoa. Kutxaren Ekogunearekin batera antolatu du Udal Patronatuak. Azaroan zehar parte hartzaileek astero euskarari buruzko galdera edo proba bati erantzun ahalko diote www.euskararenginkana.net webean, eta lau asteetan planteaturikoak gainditzen dituztenek finalerako sailkapena lortuko dute. Abenduaren 3an Donostiako Boulevardean jokatuko da final hau, eta egun polita suerta liteke, besteak beste jokoan dauden sariak bikainak direlako.\nBadugu, bada, Euskararen Eguna azaroan ospatzen hasteko modua.\nErresuma Batuak herrialdeak olagarroak, karramarroak eta otarrainak sentimendudun animaliak direla onartu du


Eragin? – Eragin Bilbo\n¿Nondik dator Eragin?\nHutsunea ikusten genuen gazte mugimenduetan, batez ere ekonomia eta lan-gatazkei begira. Asanblada feministak, ikasle-mugimenduak, gazte asanbladen eta gaztetxeen itzulaldien aroan bizi gara, baina ez dago produkzio eta lan-harremanean oinarritutako inolako hutsunerik, ezta bizitza duin bat deusestatzen duen hiri-eredu hau salatzen duen mugimendurik.\nEragin eta gazte mugimendua\nEraginen norbanako gisa hartzen dugu parte. Nahiz eta hainbat erakunde ezberdinetatik etorri, ez dugu inolako kuota-sistemarik, ez dugu ezta horretaz eztabaidarik egiten. Garrantzitsuena proiektu orokorra da, baina ukaezina da azken unean erakundeek etekina ateratzen dietela Eragini. Laborantza teoría: Eraginek lurra lantzen du, lurratik etekinak eta fruituak aterako dira, bai asanblada berak bai beste erakunde, sindikatu eta mugimenduak gozatuko dutena.\nPrekarietatetaren salaketa, klase-kontzientziaren bultzapena eta mobilizazioek ez diote soilik Eragini etekinak eman. Edozein erakunde erabili dezaketen baliabideak sortzen ditu, noski, kausa propioa indartzeko proselitismoa kontuan hartuta. Hau kontuan izanda, Eraginera datozen guztiak partekatzen dugun minimoak bilatzen ditugu, elkar lan egiteko eta gure ideiek zabaltze eta hedatze handiagoa eukitzeko.\nZergatik sortu zen?\nNeoliberalismoa langileek zituzten bateratze eta antolakuntzarako erremintak eta klase-kontzientzia zapaltzen saiatu da, eta lortu duela esan dezakegu. Hainbat praktiken bidez: indibidualismoa, lan-giro atomizatuak, “klase” kontzeptua bertan behera uzten duten ideologiak bultzatuz (emprendimiento, coworking, american dream…). Egun, gazteok ez dute bere burua langile bezala ikusten.\nEraginek duen helbururik handienetarikoa –bere jarduera praktikoan, behintzat- gazte-langileriaren irudia sortzea da. Ez klase berezi eta ezberdindua bezala, baizik eta klase-kontzientzia hori berreskuratu eta indartzeko asmoz.\nGainera, langilearen gaineko gatazka deriba ukaezina pairatu du, eta herri-mugimenduen artean beste gatazkek protagonismo hartu duela ikusten dugu. Hau ez da arazo bat, baina eskubide materialak eta aberastasunaren banatze-sistema bidezkoaren aldarrikapenak atzean utzi ditugu. Eraginen asmoa ekonomia eta gizarte-gatazken garrantzia berreskuratzea da, gaur egun errenta erauzketa handienak lan-gatazkaren bidez ere lortzen dira eta. Langileen eta kapitalaren arteko aldea gero eta handiagoa da –krisia dela medio-, eta onartezina da gatazka horretaz ahaztea.\nBeste helburu funtsezkoa, komunikazioari begira batez ere, ikuspuntu dialektiko baten bidez aurkakotasunen salatu eta ikustaraztea da. Gazteok eta langileok %20 txiroago gara, eta Euskal Herriko errenta eta enpresa handien irabaziak %10an igo dira, Eusko Jaurlaritzako datuen bidez.\nNahiz eta egoera hau Euskal Herriko krisi ekonomikoaren eszenatokian kokatu, baditugu ere prekarietatea eta esplotazioa salatu behar ditugun larrialdi konkretuak, ezberdintasun haietatik onura handienak hartzen dituzten aktoreak irudikatuz. Langile jakin batzuen esplotazio-egoera hobetzea ez da nahiko, testuinguru zabalago bat eman behar diogu haien prekarietateari: langilearen partez analisi eta kritika-jarduera bat espero dugo, sistema osoari begira, eta ez bakarrik bere norbanako egoerari.\nZergatik gazteriari begira?\nGure helburua ez da klase eta subjektu berri bat sortzea, ezta askoz gutxiago ere langileri kontzeptuarekin haustura bat bilatzea. Ikusten dugu gazteen eta langile-borrokaren arteko harremana ez dela guri gustatuko litzaigukeena, nahiz eta gure baliabide partikularrak are prekarioago izatea, gure gurasoek zituzteen eskubideekin alderatzen baditugu.\nHau da, gure belaunaldia aurrekoak baino askoz prekarioagoa da, esplotazio gogorragoa pairatzen dugu. Dena den, nahiz eta gure egoera larriagoa eta berezia izan, bere kausa nagusia bera dela ikusten dugu: kapitalismo heteropatriarkala.\nZer egiten du Eraginek? Zeintzuk dira bere helburuak?\nHiru jomuga ezberdindu ditzakegu:\nPrekarietatea salatzea: kapitalak esplotaziorako dituen erreminten disekzioa.\nLan gatazka konkretuetan laguntza eta enpresa jakin batzuen praktiken salaketa, azkenengo muga langile haien antolakuntza izanda.\nPNV-ek bultatzen duen hiri-eredu neoliberalaren salaketa.\nPendiente la versión de castellano…


Unibertsitate digitalaren aukera Oarsoaldean #1 – etzi.pm\nHasiera/Jendartea, Portada/Unibertsitate digitalaren aukera Oarsoaldean #1\nUnibertsitate digitalaren aukera Oarsoaldean #1\nOarsoaldeak unibertsitate mailako ikasketa dutenen indizea ikusita, beharrezko dirudi ikasketa mota hau maila lokalago batean eskaintzen duen ezagutza zentroak erakartzea. Espezializaziorako aukerak egon badaitezke ere adibidez, ikus-entzunezko, animazio, bideo jokoak…. multzo zabalaren inguruan, beste aukera bat da hainbat formazio erakarri eta elkarlanean jarriko dituen egituren aldeko apustua.\nUEUk adibidez (besteren bat ere izan liteke) Euskal Herriko unibertsitate digital/online baten apustua egiteko proposamena mahai gainean jarri zuen. Orain arte, formazio digitala eman izan duen unibertsitate bakarra UNED izan da, zergatik ez UEUren proposamen honi heldu eta Oarsoaldera erakarri; Katalunian ikusi den bezala UOCen kasuarekin, bateragarri eta osagarri bilakatzen denean batez ere.\nAukera berriak irekiko lituzke honek, digitala izateak, azpiegitura aldetik ez luke behar handirik jarriko eta, beraz, erraza litzateke. Aldi berean, formazio mota honek ere beharrezko dituen azterketek, topaketek, formazio saio presentzialak… jendea erakarri eta lurraldean orain arte ez zuen eskaintza bat eskura jarriko luke. Gainera, etorkizuneko behar eta sektoreetan sortutako ezagutza lurraldean txertatu eta beste lurraldeetara zabaltzeko plataforma izango litzake. Modu honetan, eskualdea ideien erreferente bihurtuz IKT, industria aurreratua, pertsonen zaintza bezalako eremuetan.\nOarsoaldea Lankidetzaren Lurraldea izateko proposamen sortaren artean lehena, beraz, Euskal Unibertsitate Digitalaren lurraldea bihurtzea Oarsoaldea.\nPS: Unibertsitate digitalaren bidean, oso interesgarria izango da UEUk antolatutako “Ingurune digitalaren ikerketak Euskal Herrian” jardunaldia.\nLotura bilduma 2017-06-02\nBeste norbaiten ukronia gara\nEtiketak:digitala errenteria etorkizuna ezagutza IKT lezo Oarsoaldea oiartzun orereta Pasaia unibertsitatea


AHAZTUAK 1936-1977 / OLVIDAD@S 1936-1977: ZARAUZKO UDALAK ESKATU DU "TXIKI"REN SENIDEARI BARKMENA GALDEGITEKO\nZARAUZKO UDALAK ESKATU DU "TXIKI"REN SENIDEARI BARKMENA GALDEGITEKO\nZarauzko udalbatzak (Gipuzkoa) Jose Paredes Txiki-ren senideei barkamena eskatzeko galdegin dio Eusko Jaurlaritzari, joan den igandean Ertzaintzak euskal militantearen omenezko ekitaldia egitea galarazi zuelako. Udalbatzak onartutako mozioak EAJ, EB-Aralar eta Hamaikabat alderdien babesa izan du, eta PSE-EEren eta PPren aurkako botoa.\nJoan den igandean 34 urte bete ziren frankismoak Jose Paredes Txiki eta Anjel Otaegi euskal militanteak eta FRAP erakunde antifaxistako beste hiru kide fusilatuta hil zituztenetik. Txiki-ren familiak, urtero legez, Zarauzko hilerrian omenaldia egin nahi zuen, baina Ertzaintzak hori galarazi eta hilerrian bildutako senitarteko eta lagunei identifikatzeko eskatu zien. Ekitaldia Ahaztuak 1936-1977 elkarteak antolatuta zegoen, eta Espainiako Auzitegi Nazionalak hura debekatzeko agindua emana zuen, Gudari Eguneko ekitaldien barruan zegoela argudiatuta.\nZarauzko udalbatzak saio berezia egin zuen atzo, eta gertaera horien gaitzespen mozioa onartu zuen, gehiengoz. Udalaren arabera, «ezin larriagoa» da gertatutakoa, eta agerian uzten du «oraindik ere euskal gizartean frankismoaren eta terrorismoaren biktimak maila berean aitortzeko zailtasunak» daudela.\nZarauzko udalak Herrizaingo sailari eskatu dio igandean gertatutakoaren inguruko txostena bidal diezaiola, eta «beharrezko neurri guztiak» har ditzala frankismoaren biktima guztiak omendu eta oroitzeko. Halaber, Espainiako Auzitegi Nazionalari «lehenbailehen» jarrera zuzentzeko, eta Francoren kontrako borrokalarien oroimenezko ekitaldiak ospatzeko eskubidea bermatzeko galdegin dio.\n(Berria. 09 / 10 / 2)


Hemen zaude: Hasiera > Erakundeari buruzko informazioa >\tPresidentearen agurra >\nBatzar Nagusiak arabarron parlamentu nagusia izan dira gure lurraldearen historian, eztabaida eta adierazpen politikorako foro nagusi. Erakunde honetan gauzatzen da gure herritarron iritzi politikoa eta hala izaten jarraitzea da legealdi honetarako dugun erronka.\nErronka handiak ditugu aurrean: Arabako eskualde guztien arteko oreka eta eskubide-berdintasuna, bai eta duela urte batzuetatik hona bizi dugun krisi ekonomikotik ateratzea.\nLanabes ederra dugu horretarako: adostasunak lortzeko hitza eta elkarrizketa. Lan horretan, Batzar Nagusi hauek gardentasunez eta hurbiltasunez jardun behar dute. Sinetsita nago hori dela dagoen modu bakarra arabarrek erakunde honi erakutsi dioten konfiantzari eusten jarraitzeko.\nWeb honen bidez jakin dezakezu zein den gure historia, nortzuk diren parlamentu honetan zuen ordezkari izateko hautatu dituzuen pertsonak, baina, batez ere, gure eguneroko jardueraren berri jaso dezakezu. Leiho honetatik agenda sar zaitezke, jorratzen ditugun gaiak ikus ditzakezu, eta, nahi baduzu, zuzenean jarraitu ditzakezu egiten ditugun batzordeak eta osoko bilkurak.\nAgur txiki hau Batzar Nagusietako lehen presidentea izan zen Patxi Ormazabal gogoratuz bukatu nahi dut. Duela 35 urte karguaz jabetu zenean, bere hitzaldia gaur egun ere gaurkotasun osoa duten hitz batzuekin amaitu zuen.\n“Jakizue denok ezen alderdiaren ideologiaren gainetik, gure pentsamoldearen gainetik, herriarentzako zerbitzua dagoela, Arabako gure lurraldeentzako zerbitzua dagoela”.


50 langiletik gorako enpresetan Euskara Plana negoziatzea obligazio bihurtu nahi du ELAk — ELA Sindikatua\n50 langiletik gorako enpresetan Euskara Plana negoziatzea obligazio bihurtu nahi du ELAk Euskaraldiak irauten duen bitartean, ELAren komunikazioak euskara hutsean izango dira, gure hizkuntzak merezi eta behar duen lekua aldarrikatzeko. https://www.ela.eus/eu/euskara/albisteak/50-langiletik-gorako-enpresatan-euskara-plana-negoziatzea-obligazio-bihurtu-nahi-du-elak https://www.ela.eus/eu/euskara/albisteak/50-langiletik-gorako-enpresatan-euskara-plana-negoziatzea-obligazio-bihurtu-nahi-du-elak/@@download/image/Euskaraldia.jpeg\nHala ere, Euskaraldiak baditu arriskuak ere. Adibidez, Euskaraldiaren muinean norbanakoen arteko hizkuntza-ohituren negoziaketa dago eta agian Gobernu eta instituzio ezberdinek hizkuntza politikak horretara mugatu nahi dituztela. Bide batez esanda, Euskaraldiaren zehar ELAren komunikazioak euskara hutsean izango dira.\nELAren ustez euskaldunok euskaraz bizitzeko eskubidea soilik izango dugu bermatua euskaraz bizitzea beste edozein eskubide zibilen pare kokatzean eta, ondorioz, gizartean euskaraz bizitzeko dauden oztopo guztiak gainditzeko erabaki politikoa hartzean. Honek irakurketa estrukturala eskatzen du, gure bizitzan eragina duten politika guztietan zeharka euskaldunon hizkuntza eskubideak txertatu behar ditu.\nHau deserosoa da gobernuentzat, hezkuntza-politika, komunikabideekiko politika, industria politika edo aisialdirako politika zalantzan jartzea baitakar, eta horrekin batera exijentzia maila izugarri handitzen baitu. Bada garaia hizkuntza politika lehendakariordetza batean kokatzekoa, erabaki politiko guztietan zeharka hizkuntza eskubideak bermatzeko egitekoarekin.\nELAren ustez logika neoliberala euskararen etorkizunarekin bateraezina da. Batetik, eskubide zibilak ulertzeko molde indibidualistak berekin dakar euskaldunok gure hizkuntza eskubideak zapalduak izango direla onartu behar izatea, kultura neoliberalak ahaztu egiten baitu askatasun indibidualak soilik gizarteko beste kideekin harremanetan gara daitezkeela, eta horrek denontzako eskubide eta obligazioak dakartza, eskubideak garatzeko behar besteko baliabideekin batera, bestela erderaren egoera pribilegiatu eta hegemonikoa ontzat ematea beste aukerarik ez dugu izango.\nEta, bestetik, euskara ez da sekula hizkuntza errentagarria izango ikuspuntu ekonomikotik, ez dugu horretarako tamainarik. Ondorioz, hizkuntzen arteko desorekak gainditzeko politika publiko indartsua eta ausartak ez badaude ezinezkoa izango da euskarak egun erdarak okupatzen dituen espazioetan sarbidea izatea.\nELAn badugu zer hobetua hizkuntza eskubideak lantokietan defendatzerakoan, baina horretarako konpromiso irmoa dugu. Konpromiso hori dugu euskaldunon hizkuntza eskubideak beste eskubide zibilen pare kokatzen ditugulako, sinistuta gaudelako euskararen garapenak euskal gizartearen kohesioan sakontzea dakarrela eta hau baldintza prepolitikoa dela ondoren gizarte justuago baten alde ekiteko eta, azkenik, argi dugulako herrien homogeneizazioa dakarren kultura neoliberalarekin amaitzeko euskara baino balio kontrakultural gutxi direla eta honek hizkuntza eskubideen defentsa beste hainbat eskubideren aldeko borrokekin konekta dezakeela.\nErantzukizun horri behar bezala heltzeko Kontseilua eta LABekin batera ELAk eskakizun bat egin berri du: 50 langiletik gorako enpresetan euskara planak negoziatzeko obligazioa sortu. Euskararen gaia lan munduan ere eztabaidagai bihurtuko luke, eta egun euskararen normalizaziorako neurriak enpresen %1ean ere ematen ez direla kontuan izanik bada zerbait. Patronalen, Eusko Jaurlaritzaren eta Nafarroako Gobernuaren esku dago inflexio puntu izan daitekeen urrats txiki hau ematea. Hau da Euskaraldirako ELAren konpromisoa.


Dallas Buyers Club - Wikipedia, entziklopedia askea.\nDallas Buyers Club (euskaraz Dallasko Erosleen Elkartea) 2013ko Jean-Marc Vallée kanadar zinema zuzendariak zuzendutako biografia filma bat da.\nRon Woodroof (en)\nMatthew McConaughey (Ron Woodroof (en) )\nBradford Cox (en)\nJane McNeill (en)\nSteffie Grote (en)\nAdam Dunn (en)\n[[Kategoria:Bradford Cox (en) antzeztutako filmak]]\n[[Kategoria:Jane McNeill (en) antzeztutako filmak]]\n[[Kategoria:Steffie Grote (en) antzeztutako filmak]]\n[[Kategoria:Adam Dunn (en) antzeztutako filmak]]\nMartin Pensa (en)\nHartutako Immuno Eskasiaren Sindromea, farmakologia, zidovudina eta Droga eta Elikagaien Administrazioa\nRobbie Brenner (en) , Rachel Winter (en)\nJean-Marc Vallée, Martin Pensa (en)\nCraig Borten, Melisa Wallack (en)\nAdruitha Lee (en) , Robin Mathews (en)\n86. Oscar Sarien ekitaldian Oscar Sarietarako sei izendapen jaso eta hiru irabazi zituen: Gizonezko aktore onenaren Oscar Saria (Matthew McConaughey), eta Gizonezko bigarren aktore onenaren Oscar Saria (Jared Leto), Makillaje onenaren Oscar Saria (Adruitha Lee eta Robin Mathews).\n1.1 Errealitatean oinarritua\n1986ean Ron Woodroof (Matthew McConaughey) texastar cowboy drogazale eta gonazaleari HIESaz kutsatua dagoela eta hilabete bakar bateko bizi itxaropena gelditzen zaiola iragarri diote. Ondorioz, garai hartan gaixotasun horren aurka borrokatzeko zegoen botika bakarra hartzen hasiko da, AZT delakoa.\nRon Woodroof rodeo cowboyaren bizitzan oinarritutako filma. Woodroofi 1985ean HIESa diagnostikatu ziotenean, ezin zuen sinetsi: "maritxuen gaixotasuna berak?" Gainera, apenas aste batzuetarako bizitza esperantza eman zioten. Albisteari eta bere ahultasun fisikoari aurre egin zion Woodroofek, gaixoentzako tratamendu egokien banaketan sekulako lana eginez, eta baita bere aurreiritziak gaindituz.\nJennifer Garner: Eve Saks doktorea\nDenis O'Hare: Sevard doktorea\nDallas Roberts: David Wayne doktorea\nGriffin Dunne: Vass doktorea\nKevin Rankin: T. J.\nBradford Cox: "Sunflower"\nAdam Dunn: zerbitzaria\n↑ Euskadi, via Open Data. «Dallas Buyers Club» AZpiTituluak.eus Noiz kontsultatua: 2019-05-26.\nDallas Buyers Club filmaren IMDBko fitxa irakurgai (Ingelesez)\nAzken aldaketa 4 iraila 2020(e)an, 21:30(e)tan\nOrriaren azken aldaketa: 4 iraila 2020, 21:30.


Gobierno Vasco Irekia :: Jaurlaritzaren Kontseiluak "baiezkoa" eman dio babes ofizialeko etxebizitzen gehieneko prezioei buruzko aginduari\nJaurlaritzaren Kontseiluak "baiezkoa" eman… http://www.irekia.euskadi.net/eu/news/3690 berria\n2010(e)ko Azaroak 02\nEtxebizitza, Herri Lan eta Garraioetako sailburuak Jaurlaritzaren Kontseiluan aurkeztu du gaur babes ofizialeko etxebizitzen gehieneko prezioak zehazteko agindua, besteak beste alokairuko babes ofizialeko etxebizitzen urteko gehieneko errentak, salmentako gehieneko prezioak eta zuzkidura-bizitokiak okupatzeagatiko hileko kanona zehaztuko dituena. Jaurlaritzaren asmoa da babes ofizialeko etxebizitzen gehieneko prezioak eraikuntzako benetako kostuetara egokitzea eta salgai dagoen etxebizitza mendetasunik gabea izan dadila, baliabide publikoak erabili behar ez dituena, baliabide horiek alokairuko etxebizitza multzo zabal eta egonkorra lortzera bideratzeko, Etxebizitzaren aldeko Itunean adostu zen bezala. Ituna 75 gizarte-erakundek izenpetu zuten: auzokideen elkarteek, kontsumitzaileen elkarteek, familia ugarienek, ekonomia- eta finantza-erakundeek, eta abar. Halaber, alokairuko gehieneko prezioak beherantz arautuko dira, egungo merkatuaren baldintzetara egokitzeko eta prezio eskuragarriagoak lortzeko. Hori guztia, etxebizitza alokairuan eskuratzeko finantza-ahalegina hura erosteko baino txikiagoa izan dadila lortzeko asmoz, Itun Sozialak ezarritako helburu nagusienetako bat betez. Oraingo honetan, lehenbizikoz ezarriko zaie prezio ezberdina azalera-eskubideko etxebizitzei eta jabetza osokoei. Gainera, azalera-eskubideko etxebizitzen balio-galera neurtzeko mekanismoak era arautuko dira. Babes publikoko etxebizitzen araubide juridikoari eta etxebizitzaren eta lurzoruaren inguruko finantza-neurriei buruzko martxoaren 4ko 39/2008 Dekretuaren 6. artikuluak xedatzen duenez, babes ofizialeko etxebizitzen lehen eta bigarren eskualdatzeetako eta ondorengo eskualdatzeetako gehieneko prezioak dagokion etxebizitzaren edo eranskinaren azalera erabilgarria Eusko Jaurlaritzaren Etxebizitza eta Gizarte Gaietako sailburuaren aginduaren bidez zehaztuko den diru-kopuru batekin biderkatuta kalkulatuko dira, etxebizitza motaren eta etxebizitza dagoen udalerriaren arabera. Prezioei buruzko Aginduek errentamendu-kontratuei aplikatuko zaizkien gehieneko errentak arautiko dituztela ere jasotzen du Dekretuak.Jaurlaritzaren ustez, aurreko arauditik igarotako denbora ikusita, beharrezkoa da prezio horiek eguneratzea babes ofizialeko etxebizitzen gaur egungo inguruabarrei egokitzeko. Kontuan hartu beharra dago, gainera, Euskal Autonomia Erkidegoa dela Estatuko etxebizitza librearen preziorik altuena duena, nahiz eta, aldi berean, babestutakoaren eta librearen arteko kopurua txikiena den, Etxebizitza Ministerioak emandako 2010eko hirugarren hiruhilekoko datuen arabera.1. Lehenengo egokitzapena azalera-eskubidean eskualdatutako babes ofizialeko etxebizitzen prezioan egingo da, hau da, azken urte hauetan Eusko Jaurlaritzak, oro har, eraikitakoetan. Eraikitako etxebizitza m2 bakoitzeko gehieneko prezioa % 2 igoko da, eraikingintzako arau tekniko berriak aplikatzeak ekarri dituen kostuak gehitzearen (% 0,2) eta 2008ko uztailaren 1etik 2010eko ekainaren 30 bitartean izandako eraikingintza-kostuen gehitzearen ondorioz (% 1,8).2. Prezio hori zehaztuta, jabetza osoko babes ofizialeko etxebizitzei dagokiena finkatu behar da. Horrela, aurreko zenbatekoari % 10 gehitzea erabaki Jaurlaritzak, lurzoruaren eragin-balioa dela-eta. 3. Oro har alokairura (edo birkokatzeetarako edota alokairurako beste administrazio batzuei saltzeko) bideratuta dauden erregimen bereziko babes ofizialeko etxebizitzei (etxebizitza sozialak) % 10 gehituko zaie egun daukaten prezioa, izan ere, prezio horiek oso urruti daude eraikingintza-kostuekiko eta behar bezala balioetsi beharra dago. 4. Erregimen tasatu autonomikoko babes ofizialeko etxebizitzek egungo prezioei eusten diote, babes publikoko etxebizitzen prezio altuen mailan kokatzen baitira. Izan ere, etxebizitza libreen prezioak jaitsi egin dira azkenaldi honetan eta, horren ondorioz, etxebizitza tasatuen eta libreen arteko aldeak ere. Nolanahi ere, teknika berbera jarraituz, jabetza osoko erregimen tasatuko babes ofizialeko etxebizitzen prezioa zehazteko gehieneko prezioak % 10 gehituko dira lurzoruaren eragin-balioa dela-eta. 5. Laugarren neurri zuzentzaileari dagokionez, alokairuko errenten portzentajeak aldatu egin dira, salmenta-prezioen aldaketak haiengan izango lukeen eragina leuntzeko. Gehieneko kopuruak etxebizitza merkatuaren egungo beheranzko bilakaerara eta alokairura mugatuko lirateke. Neurri hori Eusko Jaurlaritzak alokairurako merkatuan burutu dituen bitartekaritza-programetan jada aplikatu dituen beste doikuntza batzuekin dator bat. Azken finean, alokairuaren prezioa eskuragarriagoa izan dadila lortu nahi da, errentariarentzako prezioa berbera izan dadila, sustatzailea edozein dela ere. Agindu honekin, Jaurlaritzak arrazionalizatu egingo ditu errentak kudeatzeko eta eguneratzeko eragiketa-mekanismoak, kudeaketa azkarragoa eta eraginkorragoa izan dadin. Horrela, agindua indarrean jarri ondoren sinatuko diren kontratuetan, kontratua sinatzen den unean bizikidetza-unitateak dituen urteko diru-sarreren arabera finkatuko da errenta, eta automatikoki eguneratuko da, KPI indizearen arabera, kontratuak iraun bitartean edo haren luzapenetan (bost urte arte). Bost urteko epea amaituta, errentamenduarekin jarraitzeko unean-uneko araudiek ezarritako baldintzak betetzen baditu bizikidetza-unitateak, kontratua berritu ahal izango da, eta errenta egokitu egingo da egiaztatutako diru-sarrerei dagokien portzentajearen arabera.Errentamenduak iraun bitartean, edozein unetan egiaztatu ahal izango dira bizikidetza-unitatearen diru-sarrerak. Hasierako errenta finkatzeko aintzat hartutakoak baino sarrera handiagoak egiaztatuz gero, egiaztatutako sarrera horiei dagokien portzentajera egokitu ahal izango da errenta.6. Euskal Autonomia Erkidegoko araudian lehenbizikoz arautzen dira zuzkidura-bizitokien erabiltzaileek ordaindu beharreko kanonak. Honako hau izango da, logela bakarreko zuzkidura-bizitokien kasuan, errentariak ordaindu beharreko kanona hilean: a) Gehienez 15.000 euroko diru-sarrerak dituzten bizikidetza-unitateak: 150 euro b) 15.000 eurotik gorako eta gehienez 21.000 euroko diru-sarrerak dituzten bizikidetza-unitateak: 200 euro. c) 21.000 eurotik gorako eta gehienez 25.000 euroko diru-sarrerak dituzten bizikidetza-unitateak: 250 eurod) 25.000 eurotik gorako eta gehienez 35.000 euroko diru-sarrerak dituzten bizikidetza-unitateak: 300 euro e) 35.000 eurotik gorako diru-sarrerak dituzten bizikidetza-unitateak: 350 euro. Honako hau izango da, logela biko zuzkidura-bizitokien kasuan, errentariak ordaindu beharreko kanona hilean: a) Gehienez 15.000 euroko diru-sarrerak dituzten bizikidetza-unitateak: 180 euro b) 15.000 eurotik gorako eta gehienez 21.000 euroko diru-sarrerak dituzten bizikidetza-unitateak: 240 euro. c) 21.000 eurotik gorako eta gehienez 25.000 euroko diru-sarrerak dituzten bizikidetza-unitateak: 300 eurod) 25.000 eurotik gorako eta gehienez 35.000 euroko diru-sarrerak dituzten bizikidetza-unitateak: 360 euro e) 35.000 eurotik gorako diru-sarrerak dituzten bizikidetza-unitateak: 420 euro. Kasu bietan, kanon bakoitzari 60 euro gehituko zaizkio hilean zuzkidura-bizitokiak garajea badauka atxikita.7. Azalera-eskubideko gehieneko prezioa kalkulatzeko oinarria lehenbizikoz arautuko da, halaber.Azalera-eskubideko etxebizitzen prezioa kalkulatzeko metodologiak ezinbestean hartu du kontuan aldi baterako izaera duen eskubide horren balioa hutsa izango dela haren indarraldia agortzen denean (Administrazio honen ohiko praktikaren arabera, 75 urtera), eraikitakoaren jabetza osoa azalera-eskubidea laga zuen administraziora itzuliko delarik epe hori igarotakoan.Horrela bada, urteak igaro ahala etxebizitza mota horien balio-galera neurtzeko mekanismoak arautu dira, amortizazio linealaren teknika erabilita eta kontuan hartuta lehenengo sei urteetan ez dagoela eraikinaren balio-galerarik. Agindu honetan aurreikusitako babes ofizialeko etxebizitzen salmentako gehieneko prezioak aplikagarri izango dira 2010eko uztailaren 1etik aurrera egindako behin behineko kalifikazio eskabideei, Agindua indarrean sartzean ebatzi gabe daudenei, hain zuzen ere. Azalera-eskubidean eraikitako etxebizitzen eta eranskinen bigarren eta ondorengo eskualdatzetako salmentako gehieneko prezioak, Agindu honetan ezarritakoak, aplikagarri izango dira Agindua indarrean sartzetik aurrera egindako horrelako etxebizitza eta eranskin guztien eskualdatzeei.\nJaurlaritzaren Kontseiluak gaur onartu du Industria, Berrikuntza, Merkataritza eta Turismo Sailaren mendeko sozietate publikoetako zuzendaritza-karguen Dekretuaren eguneratzea (2007ko urriaren 23an izan zen azken aldaketa). Goi-karguen kopurua zazpira murriztu da, eta honako zuzendari hauek izango ditu aurrerantzean SPRI Industriaren Sustapen eta Eraldaketarako Baltzuaren, EEE Energiaren Euskal Erakundearen eta Basquetour Turismoaren Euskal Agentziaren egiturak:1. SPRI: zuzendari nagusia.2. Sprilur: zuzendari nagusia.3. EEE: zuzendari nagusia.4. Euskadiko Hidrokarburoen Sozietatea: zuzendari nagusia.5. Parke Teknologikoa: Parke Sarearen presidentea.6. Euskadiko Arrisku Kapitaleko Kudeaketa: zuzendari nagusia.7. Basquetour: zuzendari nagusia.Aurreko dekretuarekin alderatuta, zuzendaritza-karguen kopuru handi samarrari eman zaio baja, batez ere SPRI taldean, erakundearen plantilla berregituratu egin baita. Horrela, honako kargu hauek desagertu dira:-SPRI: Berrikuntzako zuzendari nagusia.-SPRI: Nazioartekotzeko zuzendari nagusia.-SPRI: Enpresa Sustapeneko zuzendari nagusia.-Deba Beheko Industrialdea: gerentea.-Aiara Araneko Industrialdea: gerentea.-Deba Goieneko Industrialdea: gerentea.-Elorrioko Industrialdea: gerentea.-Goierri Beheko Industrialdea: gerentea.-Mallabiako Industrialdea: gerentea.-Tolosaldeko apattaerreka Industria Lurra: gerentea.-Zamudio Enpresa Zentroa: gerentea.-Busturialdeko Industrialdea: gerentea.-Abanto Zierbenako Industrialdea: gerentea.-Parke Teknologikoa: Bizkaiko Parke Teknologikoko zuzendaria.- Donostiako Parke Teknologikoa: Donostiako Parke Teknologikoko zuzendaria.- Arabako Parke Teknologikoa: Arabako Parke Teknologikoko zuzendaria.\netxebizitzak Gobernu Kontseiluaren Akordioak prezioak azalera-eskubidea alokairuak goi karguak Berri honen iruzkinen RSSa\njeitsi (874.3 KB)\njeitsi (455.6 KB)\njeitsi (33.2 MB)\nJeitsi audio bilduma (zip) totala_mendia_eta_egoera_eu...\n2 urte baino gehiago · 19\n2.8 Etxebizitzarik gabeko pertsonak hilabete bat gutxi gora behera · 0